open-index/open-wikipedia-markdown huggingface dataset:
ശിലാവിജ്ഞാനം

കട്ടിയുള്ള ഭൂമിയുടെ ഭാഗങ്ങളെക്കുറിച്ചു പഠിക്കുന്ന ശാസ്ത്രശാഖയാണ് **ശിലാ വിജ്ഞാനം**. ഇത് ജീവന്റെ ഉല്പത്തി, പഴയ കാലത്തെ കാലാവസ്ഥ, ഭുവൽക്കചലനം ഇവയ്ക്കുള്ള പ്രാഥമിക തെളിവുകൾ  നൽകുന്നു.

വർഗ്ഗം:ഭൗമശാസ്ത്രം
വർഗ്ഗം:ശിലാവിജ്ഞാനം
കുന്നത്തുനാട് നിയമസഭാമണ്ഡലം

കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് **കുന്നത്തുനാട് നിയമസഭാമണ്ഡലം**. കുന്നത്തുനാട് താലൂക്കിൽ ഉൾപ്പെടുന്ന ഐക്കരനാട്, കിഴക്കമ്പലം, കുന്നത്തുനാട്, മഴുവന്നൂർ, പൂതൃക്ക, തിരുവാണിയൂർ, വടവുകോട്-പുത്തൻകുരിശ്, വാഴക്കുളം എന്നീ പഞ്ചായത്തുകൾ അടങ്ങുന്നതാണ് കുന്നത്തുനാട് നിയമസഭാമണ്ഡലം.. 

2008- മണ്ഡലം പുനർനിർണ്ണയത്തിന് ശേഷം കുന്നത്തുനാട് നിയമസഭാമണ്ഡലം പട്ടിക ജാതി സംവരണമണ്ഡലമാണ്. 

{ "type": "ExternalData",  "service": "geoshape",  "ids": "Q16136111,Q13111318,Q16135670,Q13113408,Q13112507,Q13114497,Q16136318,Q16135528"}

## തിരഞ്ഞെടുപ്പുകൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം

വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:കേരളത്തിലെ നിയമസഭാസംവരണമണ്ഡലങ്ങൾ
മൂവാറ്റുപുഴ നിയമസഭാമണ്ഡലം

കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് **മൂവാറ്റുപുഴ നിയമസഭാമണ്ഡലം**. മൂവാറ്റുപുഴ താലൂക്കിൽ ഉൾപ്പെടുന്ന മൂവാറ്റുപുഴ മുനിൽപ്പാലിറ്റി, ആരക്കുഴ, ആവോലി, ആയവന, കല്ലൂർക്കാട്, മഞ്ഞള്ളൂർ, മാറാടി, പായിപ്ര, പാലക്കുഴ, വാളകം എന്നീ പഞ്ചായത്തുകളും'; കോതമംഗലം താലൂക്കിൽ ഉൾപ്പെടുന്ന പൈങ്ങോട്ടൂർ, പോത്താനിക്കാട് എന്നീ പഞ്ചായത്തുകളും ഉൾപ്പെടുന്നതാണ് മൂവാറ്റുപുഴ നിയമസഭാമണ്ഡലം.. ഐഎൻസിയിലെ മാത്യു കുഴൽനാടനാണ് മൂവാറ്റുപുഴ മണ്ഡലത്തിന്റെ നിയമസഭാ പ്രതിനിധി.

{
  "type": "ExternalData",
  "service": "geoshape",
  "properties": {
    "stroke": "#0000ff",
    "stroke-width": 2
  },
  "query": "\nSELECT ?id ?idLabel (concat('', ?idLabel, '') as ?title) WHERE\n{\n?id wdt:P7938 wd:Q16137625 . # is a district\nSERVICE wikibase:label { bd:serviceParam wikibase:language 'ml'.\n?id rdfs:label ?idLabel .\n}\n}"}


## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
അഞ്ജനഗീതം

**അഞ്ജനഗീതം** ഒരു മറാഠി ഗാനരൂപമാണ്. കഥാകാലക്ഷേപത്തിൽ തില്ലാന, സുകി, മംഗളം, തോടയം എന്നിവപോലെ ഒരു നിർദിഷ്ടഘട്ടത്തിൽ ആലപിക്കണമെന്നു വിധിക്കപ്പെട്ടിട്ടുള്ളതാണിത്. പഞ്ചപദി എന്ന വന്ദനഗാനം (പരമ്പരാഗതമായ അഞ്ചുഗാനങ്ങൾ) പാടിക്കഴിഞ്ഞാണ് അഞ്ജനഗീതം ആലപിച്ചുവരുന്നത്. അയവുള്ള താള(Rhythm) ത്തിലാണ് ഇതു പാടുക. സംഗീത ചിഹ്നങ്ങൾ ഉപയോഗിച്ച് ഗാനങ്ങൾ എഴുതുന്ന കല വികസിക്കുന്നതിനുമുമ്പ് ചില പ്രത്യേക സംജ്ഞകൾ കൊണ്ടാണ് ഗാനങ്ങളുടെ രാഗത്തെ സൂചിപ്പിച്ചിരുന്നത്. അങ്ങനെയുള്ള ഒരു രാഗത്തിന്റെ സൂചനാനാമം കൂടിയാണ് അഞ്ജനഗീതം. ഇതിലെ സാഹിത്യം ഒരു പ്രത്യേക കഥാപാത്രത്തിന്റെ ഉറച്ച തീരുമാനം ചിത്രീകരിക്കുന്നവിധത്തിലായിരിക്കും. തപസ്സിനായി വനത്തിലേയ്ക്കു പോകണമെന്ന് ധ്രുവൻ ചെയ്യുന്ന ദൃഢനിശ്ചയം പ്രതിപാദിക്കുന്ന ഭാഗം ഇതിന് ഒരു ഉദാഹരണമാണ്. ഈ ഗീതത്തിന്റെ രാഗത്തിന് മധ്യമം മുതൽ നിഷാദംവരെ അഞ്ചുസ്വരങ്ങളിലായി ക്ലുപ്തപരിധികൾ നിശ്ചയിച്ചിട്ടുണ്ട്. അതുപോലെ അഞ്ജനഗീതം പാടേണ്ടത് താഴ്ന്നലയത്തിലായിരിക്കണമെന്നും നിബന്ധനയുണ്ട്. അതുകൊണ്ട് ഇത് മധ്യമശ്രുതിയിലാണ് പാടുന്നത്. ഝൻഝോടി (ചെഞ്ചുരുട്ടി), കാകളി, നിഷാദം എന്നിവയുടെ സ്വരഘടനയുമായി ഇതിന്റെ സ്വരഘടനയ്ക്ക് സാമ്യം ഉണ്ട്. *സെന്ദിൽമനഗർ* എന്നാരംഭിക്കുന്ന കാവടിച്ചിന്തിന്റെ രാഗവുമായി അഞ്ജനഗീതത്തിന് സാദൃശ്യമുണ്ട്. 

വർഗ്ഗം:മഹാരാഷ്ട്രയിലെ കലകൾ
ലോക വനദിനം

എല്ലാ വർഷവും മാർച്ച് 21-നാണ് **ലോക വനദിന**മായി ആചരിക്കുന്നത്. വനനശീകരണത്തിൽ നിന്നും വനങ്ങളെ സംരക്ഷിക്കുക എന്നതാണ് ഈ ദിനാചരണത്തിന്റെ ലക്ഷ്യം. ഓരോവർഷവും പ്രത്യേക ഉദ്ദേശലക്ഷ്യങ്ങളോടെയാണ് ഈ ദിനം ആചരിക്കപ്പെടുന്നത്. പ്ളാസ്റ്റിക്ക് പോലുള്ള വസ്തുക്കൾ വന ജൈവവ്യവസ്ഥയെ അപകടകരമായി ബാധിക്കുന്നു. അതോടൊപ്പം ഇക്കോടൂറിസം പോലുള്ള പദ്ധതികൾ ഉണ്ടാക്കുന്ന ദുരന്തഫലങ്ങൾ ലോകത്തിലെ എല്ലാ വനങ്ങളുടെയും നിലനിൽപ്പിനെ അപകടകരമാക്കുന്നു. ഭൂമിയുടെ ആവാസവ്യവസ്ഥയെ തന്നെ ബാധിക്കുന്ന ഇത്തരം മാനുഷിക ഇടപെടലുകളിൽ നിന്നും വനങ്ങളെ രക്ഷിക്കുക എന്നതാണ് വർഷം തോറും ആചരിക്കുന്ന ഈ ദിനത്തിന്റെ പ്രധാന ഉദ്ദേശലക്ഷ്യം.

ഐക്യരാഷ്ട്ര സഭയുടെ പൊതു സഭയുടെ 2012 നവംബർ 28ലെ തീരുമാനം അനുസരിച്ചാണ്.  ഈ സംഭവം ആഘോഷിക്കുന്നത്, എല്ലാതര കാടുകളുടേയും കാടിനു പുറത്തുള്ള മരങ്ങളുടേയും പ്രാധാന്യവും ഇപ്പോഴത്തേയും ഭാവിയിലേയും തലമുറയ്ക്കുള്ള ഗുണങ്ങളേയും പറ്റി ബോധവൽക്കരണം നടത്തുന്നതിനാണ്.
അന്ത്രാഷ്ട്ര വന ദിനത്തിൽ മരത്തൈകൾ നടൽ തുടങ്ങിയ സംഘടിതപ്രവർത്തനങ്ങൾ മരത്തേയും കാടുകളേയും ഉൾപ്പെട്ടുള്ള പ്രാദേശിക, ദേശീയ, അന്തരാഷ്ട്ര പരിപാടികൾ ഏറ്റെടുക്കുന്നതിനും നടപ്പാക്കുന്നതിനും രാജ്യങ്ങളെ പ്രോത്സാഹിപ്പിക്കുന്നു . International Day of Forests was observed for the first time on March 21, 2013.

## അവലംബം

## പുറത്തേക്കുള്ള കണ്ണികൾ

 *  for International Day of Forests, Food and Agriculture Organization
*  for International Day of Forests, United Nations Forum on Forests
* World Wood Day
* ലോക വനദിനം - കുറിപ്പ്
 
### സംഘടനകൾ
* Collaborative Partnerships on Forests , FAO
* CIFOR വെബ്സൈറ്റ്
* CIFOR ഫോരസ്റ്റ് ബ്ലോഗ്
* Climate-Smart Agriculture

വർഗ്ഗം:വിശേഷദിനങ്ങൾ
വർഗ്ഗം:പരിസ്ഥിതിസംരക്ഷണം
വർഗ്ഗം:മാർച്ച് 21
അഞ്ജനം

ചില രാസപദാർഥങ്ങളുടെ പഴയ സാമാന്യനാമമാണ് **അഞ്ജനം**. അഞ്ജനം അഞ്ചുവിധത്തിൽ ഉണ്ട്.   

### സൗരവീരാഞ്ജനം
(styonitis)

ഇത് ചിതൽപ്പുറ്റിന്റെ ശിഖരങ്ങൾപോലുള്ള ആകൃതിയും പൊട്ടിച്ചുനോക്കിയാൽ കരിംകൂവളപ്പൂവിന്റെ കാന്തിയും ഉള്ളതാണ്. ഇതൊരു നേത്രരോഗശമനൌഷധമാണ്. നേത്രസംരക്ഷണത്തിനുവേണ്ടി ഈ അഞ്ജനം നിത്യവും കണ്ണിൽ എഴുതുവാൻ ആയുർവേദത്തിൽ വിധിയുണ്ട്. ശീതവീര്യമായ ഈ അഞ്ജനം രക്തപിത്തം, ഇക്കിൾ എന്നീ രോഗങ്ങളെ ശമിപ്പിക്കുകയും വ്രണങ്ങളെ ശുദ്ധിയാക്കി ഉണക്കുകയും ചെയ്യും.

### രസാഞ്ജനം
(yellow oxide of mercury)

ഇത് മൂന്നുവിധത്തിൽ ഉണ്ട്. ഒന്നാമത്തേത് ശൈലജമായി പ്രകൃതിയിൽനിന്നും ലഭിക്കുന്നു; മഞ്ഞനിറമായിരിക്കും. ഇത് ശ്ളേഷ്മവിഷനേത്രവികാരങ്ങളെ ശമിപ്പിക്കുന്നു. കടുതിക്തരസവും ഉഷ്ണവീര്യവും രസായനഗുണവും ഉള്ള ഈ പദാർഥം വ്രണത്തെ ഉണക്കുന്നു. മറ്റു രണ്ടുവിധത്തിലുള്ള രസാഞ്ജനങ്ങൾ കൃത്രിമമായി ഉണ്ടാക്കപ്പെടുന്നു. അവയിൽ ആദ്യത്തേത് പീതചന്ദനനിര്യാസം തന്നെയാണ്. പീതചന്ദനം കഷായംവച്ചു വറ്റിച്ചു കുറുക്കി എടുക്കുകയും ആകാം. ഇതിന് മഞ്ഞനിറമായിരിക്കും. വക്ത്രരോഗങ്ങൾ, ശ്വാസരോഗങ്ങൾ, വാതപിത്ത രക്തവികാരങ്ങൾ എന്നിവയ്ക്കു ശമനകരമായിട്ടുള്ളതാണ്. അടുത്തത് മരമഞ്ഞൾക്കഷായത്തിൽ സമം പശുവിൻപാലും ചേർത്തു നാലിലൊന്നായി വറ്റിച്ച് എടുക്കുന്നതാണ്. ഇത് നേത്രരോഗശമനാർഥം ഉപയോഗപ്പെടുത്താം.

### സ്രോതോഞ്ജനം
(antimony sulphide)

ഇതും ചിതൽപ്പുറ്റിന്റെ ആകൃതിയും പൊട്ടിച്ചാൽ കരിംകൂവളപ്പൂവിന്റെ നിറവും ഉള്ളതാണ്. കഷായസ്വാദുരസങ്ങളടങ്ങിയിരിക്കുന്നു. ഇക്കിൾ, വിഷം, ഛർദി, കഫപിത്തരക്ത വികാരങ്ങൾ എന്നിവയെ ശമിപ്പിക്കുന്നു. കണ്ണിന് ഹിതകരവുമാണ്.

### പുഷ്പാഞ്ജനം
(zinc oxide)
വെള്ളനിറവും ശീതവീര്യവുമാണിതിനുള്ളത്. വിഷം, ജ്വരം, ഇക്കിൾ, നേത്രരോഗങ്ങൾ എന്നിവയെ ശമിപ്പിക്കുന്നു.

### നീലാഞ്ജനം
(lead sulphide) 

നീലനിറത്തിലുള്ള ഈ അഞ്ജനം ത്രിദോഷങ്ങളെ ശമിപ്പിക്കുന്നു. രസായനഗുണമുണ്ട്. സ്വർണ്ണം ഭസ്മമാക്കുന്നതിന് സഹായകവും കണ്ണിന് ഹിതകരവുമാണ്.

മേല്പറഞ്ഞ അഞ്ചുതരം അഞ്ജനങ്ങൾക്കു പുറമേ *കുലത്ഥാഞ്ജനം* എന്നൊരുതരം അഞ്ജനത്തെയും ചില ഗ്രന്ഥങ്ങളിൽ വിവരിച്ചുകാണുന്നുണ്ട്. ഇതിന് മറ്റ് അഞ്ജനങ്ങൾക്കുള്ള ഗുണങ്ങൾക്കു പുറമേ ത്വക്ക് രോഗങ്ങളെ ശമിപ്പിക്കുന്നതിനുള്ള കഴിവുംകൂടിയുണ്ട്.

എല്ലാവിധ അഞ്ജനങ്ങളും ശുദ്ധിചെയ്യേണ്ടതാണ്. ഇവ കയ്യോന്നിച്ചാറിൽ ശുദ്ധിയാകും.

#### അഞ്ജനം 1

ഒരു നേത്രലേപനമെന്ന നിലയിൽ ഭാരതീയകവികൾ അഞ്ജനത്തെ പുകഴ്ത്തിയിട്ടുണ്ട്. ശ്രീരാമന്റെ ബാല്യകാലത്തെ വർണിക്കുമ്പോൾ *അഞ്ജനമണിഞ്ഞതിമഞ്ജുളതരമായ കഞ്ജ നേത്രവും* എന്ന് എഴുത്തച്ഛൻ പാടിയിരിക്കുന്നു (അധ്യാത്മരാമായണം). *ഭവാനെയാർ കാണ്മൂ ചരചര പ്രേമാഞ്ജനമെഴുതിയ ചക്ഷുസ്സില്ലാഞ്ഞാൽ* എന്ന് ഉള്ളൂർ പരമേശ്വരയ്യരും ആലങ്കാരികമായി പ്രയോഗിച്ചിട്ടുണ്ട് (പ്രേമസംഗീതം).

#### അഞ്ജനം 2

അഗ്നിയെന്നും ഇരുട്ടെന്നും രാത്രിയെന്നും അഞ്ജനശബ്ദത്തിന് അർത്ഥമുണ്ട്. 'ബ്രഹ്മ പ്രളയകാലത്തിൽ ആകാശം അഞ്ജനത്തിൽ ലയിക്കുമെന്നും അഞ്ജനം ബ്രഹ്മത്തിൽ ലയമാകുമെന്നും ബ്രഹ്മമൊന്നുമാത്രം ശേഷിച്ചുനിൽക്കു'മെന്നും വേദാന്തവിചാരണ എന്ന പ്രാചീന ഗദ്യഗ്രന്ഥത്തിൽ കാണുന്നു.

#### അഞ്ജനം 3

പുരാണ പരാമൃഷ്ടമായ ഒരു പർവതം. *അഞ്ജനാഭിഖ്യഗിരിയിൽ പാർത്തുപോരും പ്ളവംഗമർ* എന്ന് വാല്മീകിരാമായണം.

#### അഞ്ജനം 4

ഭൂതാഞ്ജനം, പാതാളാഞ്ജനം, ചോരാഞ്ജനം തുടങ്ങിയവ മഷിനോട്ടത്തിനുള്ള കൂട്ടുകളെന്ന നിലയിൽ അറിയപ്പെടുന്നു.

## അവലംബം


വർഗ്ഗം:രാസവസ്തുക്കൾ
കോതമംഗലം നിയമസഭാമണ്ഡലം

കേരളത്തിലെ എറണാകുളം ജില്ലയിൽ സ്ഥിതിചെയ്യുന്ന ഒരു നിയമസഭാമണ്ഡലമാണ് **കോതമംഗലം നിയമസഭാമണ്ഡലം**. 

കോതമംഗലം താലൂക്കിൽ ഉൾപ്പെടുന്ന കോതമംഗലം നഗരസഭ, കവളങ്ങാട്, കീരംപാറ, കോട്ടപ്പടി, കുട്ടമ്പുഴ, നെല്ലിക്കുഴി, പല്ലാരിമംഗലം, പിണ്ടിമന, വാരപ്പെട്ടി എന്നീ പഞ്ചായത്തുകളും ഉൾപ്പെടുന്ന നിയമസഭാമണ്ഡലമാണ്. സി.പി.എമ്മിലെ ആന്റണി ജോൺ ആണ് ഈ മണ്ഡലത്തെ 2016 മുതൽ നിയമസഭയിൽ പ്രതിനിധീകരിക്കുന്നത്.
{ "type": "ExternalData",  "service": "geoshape",  "ids": "Q16134311,Q16135603,Q6434294,Q16136046,Q13112993,Q13113127,Q7195024,Q13114634,Q25585458"}
## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
മോഡേൺ ടൈംസ്

1936-ൽ ഇംഗ്ലീഷ് ഹാസ്യ അഭിനേതാവും സംവിധായകനുമായ ചാർളി ചാപ്ലിൻ നിർമിച്ച ആക്ഷേപ ഹാസ്യ സിനിമയായിരുന്നു **മോഡേൺ ടൈംസ്**. വ്യവസായവിപ്ലവത്തിന്റെ രൂക്ഷ മുഖം ചാപ്ലിൻ ഇതിലൂടെ വരച്ചു കാട്ടി. ചാപ്ലിൻ പ്രധാന കഥാപാത്രമാകുന്ന ഈ ചിത്രത്തിന്റെ സംവിധാനവും ചാപ്ലിൻ തന്നെയാണ് നിർവഹിച്ചിരിക്കുന്നത്.  സിനിമാ നിരൂപകർ മുക്തകണ്ഡം പുകഴ്ത്തിയ ചിത്രമാണിത്. യന്ത്രവൽകൃത ലോകത്തിൽ മനുഷ്യനും യന്ത്രങ്ങളായി മാറുന്ന രംഗം തികച്ചും ഹാസ്യാത്മകമായി അവതരിപ്പിക്കാൻ ചാപ്ലിൻ ഇതിലൂടെ ശ്രമിച്ചു.

### ചലച്ചിത്രത്തിലെ പ്രസിദ്ധമായ രംഗങ്ങൾ
[left|ലഘു|[ചാർലി ചാപ്ലിൻ]]
ചാർളി ചാപ്ലിൻ യന്ത്രങ്ങളോട് മല്ലടിക്കുന്ന പ്രസിദ്ധമായ  ഒരു രംഗം ഉണ്ട് ഈ ചലച്ചിത്രത്തിൽ **ദി മെക്കാനിക് സീൻ** എന്നാണ് ഇത് അറിയപെടുനത്.

## പുറത്തേക്കുള്ള കണ്ണികൾ

* 
* 

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:ഹാസ്യ ചലച്ചിത്രങ്ങൾ
വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
ശങ്കരനും മോഹനനും

ടി.വി. ചന്ദ്രന്റെ സംവിധാനത്തിൽ ജയസൂര്യ ഇരട്ട കഥാപാത്രങ്ങളെ അവതരിപ്പിച്ച് 2011-ൽ പുറത്തിറങ്ങിയ മലയാളചലച്ചിത്രമാണ് **ശങ്കരനും മോഹനനും**. കഥ, തിരക്കഥ എന്നിവയും ടി.വി. ചന്ദ്രൻ തന്നെയാണ് നിർവഹിച്ചിരിക്കുന്നത്. റിമ കല്ലിങ്കൽ, മീരാ നന്ദൻ എന്നിവരാണ് ജയസൂര്യയുടെ നായികാകാഥാപാത്രങ്ങളെ അവതരിപ്പിക്കുന്നത്. ജഗതി ശ്രീകുമാർ, സുരാജ് വെഞ്ഞാറമൂട്, സുധീഷ്, ശിവജി ഗുരുവായൂർ എന്നിവരും ഈ ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നു.

## കഥാതന്തു
കല്യാണം കഴിഞ്ഞതിന്റെ പിറ്റേന്ന് കാലത്ത് പാമ്പു കടിയേറ്റു മരിക്കുന്ന ശങ്കരൻ മാഷ് (ജയസൂര്യ),  അനിയൻ മോഹനകൃഷ്ണനെ (ജയസൂര്യ) വിടാതെ പിന്തുടരുകയാണ്. തന്റെ ഭാര്യ രാജലക്ഷ്മി (മീരാ നന്ദൻ) യോട് താൻ ഇപ്പോഴും ജീവിച്ചിരിപ്പുണ്ടെന്നും, അവൾ മറ്റാരെയും വിവാഹം കഴിക്കരുതെന്നും, ശങ്കരന് മോഹനൻ വഴി അറിയിക്കണം. ശങ്കരന്റെ ആ മോഹം രാജലക്ഷ്മിയെ അറിയിക്കാൻ മോഹനകൃഷ്ണൻ ശ്രമിക്കുമ്പോഴുണ്ടാകുന്ന പ്രശ്നങ്ങൾ നർമ്മത്തിൽ ചാലിച്ച് ഈ ചിത്രത്തിൽ അവതരിപ്പിച്ചിരിക്കുന്നു.

## സംഗീതം
കെ ജയകുമാർ രചിച്ച ഗാനത്തിന് മോഹൻ സിതാര സംഗീതം നൽകിയിരിക്കുന്നു.

## അണിയറ പ്രവർത്തകർ
*നിർമ്മാണം - പ്രേംപ്രകാശ് ,രാജു മല്യത്ത്
*സംവിധാനം - ടി വി ചന്ദ്രൻ
*സംഗീതം - മോഹൻ സിതാര
*ഗാനരചന	- കെ ജയകുമാർ
*പശ്ചാത്തലസംഗീതം - ഐസ്സക്‌ തോമസ്‌ കൊട്ടുകാപ്പള്ളി
*ബാനർ - പ്രകാശ് മൂവീ ടോൺ ,രാഗം മൂവീസ്
*വിതരണം - സെഞ്ച്വറി റിലീസ്
*കഥ	- ടി വി ചന്ദ്രൻ
*തിരക്കഥ - ടി വി ചന്ദ്രൻ
*സംഭാഷണം - ടി വി ചന്ദ്രൻ
*ചിത്രസംയോജനം-  വേണുഗോപാൽ
*കലാസംവിധാനം - ഉണ്ണി കുറ്റിപ്പുറം
*ക്യാമറ - പ്രദീപ് നായർ
*ഡിസൈൻ - ഹസ്സൻ ഡാർ‌വിഷ്

## അവലംബം

## പുറത്തേക്കുള്ള കണ്ണികൾ
* 
* ''ശങ്കരനും മോഹനനും''  at Oneindia.in
* ''ശങ്കരനും മോഹനനും''  at Nowrunning.com

വർഗ്ഗം:ടി.വി. ചന്ദ്രൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ
കണ്ടെഴുത്ത്

വസ്തുവകകൾ കണ്ട് അളവും എലുകയും തിട്ടപ്പെടുത്തി കരം ചുമത്തി സർക്കാർ രേഖയുണ്ടാക്കുന്ന  വ്യവസ്ഥയാണ് കണ്ടെഴുത്ത്. 1739-ലാണ് തിരുവിതാംകൂറിൽ ഇത് ആദ്യമായി ഏർപ്പെടുത്തിയത്. 1814-ൽ കൊച്ചിയിലും. ഇപ്പോൾ സർവേവകുപ്പാണ് അളവും എലുകയും തിരിക്കുന്നത്. റവന്യൂവകുപ്പ് കരം ചുമത്തുന്നു.

വർഗ്ഗം:ഭരണം
ഗലീലി കടൽ

വടക്ക് -കിഴക്കൻ  ഇസ്രയേലിലെ ഒരു  ശുദ്ധജലതടാകം ആണ് **ഗലീലി കടൽ**. സിറിയയുടെ അതിർത്തിക്കു സമീപം സ്ഥിതിചെയ്യുന്നു. ടൈബീരിയസ് തടാകം എന്നും പേരുണ്ട് . ഇസ്രയേലികൾ കിന്നറെത്ത് തടാകം എന്നും വിളിക്കുന്നു.  ഇതിന്റെ നീളം 21 കി.മീ.യും വീതി 5 കി.മീ. മുതൽ 13 കി.മീ. വരെയാണ് .  പരാമാവധി ആഴം 49 മീറ്ററാണ്. ജോർദ്ദാൻനദി ഈ തടാകത്തിൽ പതിക്കുന്നു. പഴയനിയമത്തിൽ കിന്നറെത്ത് എന്നാണ് ഗലീലി കടലിനെ പറയുന്നത്. ഇതിന്റെ തീരത്തുവച്ചാണ് യേശുക്രിസ്തു അത്ഭുതങ്ങൾ കാട്ടിയതെന്ന് ബൈബിളീൽ പരാമർശിക്കുന്നു. റോമാക്കാരാണ് ടൈബീരിയസ് എന്നു ഗലീലി കടലിന് പേരിട്ടത്. 1967 ലെ ആറുദിനയുദ്ധത്തിലാണ് ഗലീലി കടലിന്റെ മുഴുവൻ നിയന്ത്രണവും ഇസ്രായേൽ സ്വന്തമാക്കിയത്. സമുദ്രനിരപ്പിന് 215 മീറ്റർ (705 അടി),നും 209 മീറ്റർ (686 അടി) നും ഇടയിൽ താഴ്ന്ന് സ്ഥിതിചെയ്യുന്നു. ഭൂമിയിലെ ആഴം കുറഞ്ഞ ശുദ്ധജല തടാകവും ലോകത്തെ ഏറ്റവും താഴ്ന്ന രണ്ടാമത്തെ തടാകവുമാണ് ഇത്(ഒരു ഉപ്പ് വാട്ടർ തടാകം ആയ ചാവുകടൽലിനു ശേഷം ) രാജ്യത്തെ കുടിവെള്ളത്തിന്റെ മുഖ്യസ്രോതസ്സും ഈ തടാകമാണ്. ജോർദ്ദാനുമായുള്ള സമാധാനസന്ധിനുസരിച്ച് അങ്ങോട്ടും വെള്ളം നല്കുന്നു. ടൂറിസമാണ് ഇവിടത്തെ പ്രധാന വരുമാനമാർഗ്ഗം. ഗലീലി കടൽ മുഴുവൻ ജനപ്രിയമായ ഹോളിഡേ റിസോർട്ടാണ്. ചരിത്ര പ്രധാനമായ ഒട്ടേറെ സ്ഥലങ്ങൾ തടാകത്തിനു ചുറ്റുമുണ്ട്. ടൈബീരിയസ് പട്ടണം വർഷം തോറും ആയിരക്കണക്കിനു ടൂറിസ്റ്റുകൾ സന്ദർശിക്കുന്നു. വാഴക്കൃഷിക്കും പ്രസിദ്ധമാണ് ഇവിടം.

## അവലംബം


 
വർഗ്ഗം:ശുദ്ധജലതടാകങ്ങൾ
വർഗ്ഗം:കത്തോലിക്കാ തീർത്ഥാടന കേന്ദ്രങ്ങൾ
വർഗ്ഗം:വിശുദ്ധ തടാകങ്ങൾ
വർഗ്ഗം:ഇസ്രായേൽ തടാകങ്ങൾ
റുപേ

ക്രെഡിറ്റ് കാർഡ്, ഡെബിറ്റ് കാർഡ് തുടങ്ങിയവ ഉപയോഗിച്ചുള്ള പണമിടപാടുകളിൽ മദ്ധ്യവർത്തികളായി പ്രവർത്തിക്കുന്ന ഇന്ത്യയിലെ ഏക സംവിധാനമാണ് **റുപേ**. വിസ, മാസ്റ്റർകാർഡ് തുടങ്ങിയ പേയ്മെന്റ് ഗേറ്റ്‌വേ സംവിധാനങ്ങൾക്ക് ബദലായാണ് ഇന്ത്യ സ്വന്തമായി പെയ്മെന്റ് ഗേറ്റ്‌വേ സംവിധാനം ഏർപ്പെടുത്തുന്നത്. ഇന്ത്യയിൽ 2011 മദ്ധ്യത്തിൽ ചില ബാങ്കുകൾ ഈ സംവിധാനം വഴി ഉപയോക്താക്കൾക്ക് കാർഡുകൾ ലഭ്യമാക്കി. നാഷണൽ പേയ്‌മെന്റ്‌സ് കോർപ്പറേഷൻ ഓഫ് ഇന്ത്യയാണ് (NPCI) റുപേയ്ക്ക് അന്തിമരൂപം നൽകിയത്. ഇന്ത്യപേ എന്നാണ്‌ ഇത് നേരത്തെ അറിയപെട്ടിരുന്നത്.

ധനകാര്യസ്ഥാപനങ്ങളെയും പോയിന്റ് ഓഫ് സെയിലിനെയും (എ.ടി.എം.-കൾ, കച്ചവട സ്ഥാപനങ്ങൾ) ബന്ധിപ്പിച്ച് ഇടപാടുചക്രം പൂർത്തീകരിക്കുന്നതിനായി പ്രവർത്തിക്കുന്ന മദ്ധ്യവർത്തിയാണ് റുപേ. ഈ പേയ്മെന്റ് ഗേറ്റ്‌വെ സംവിധാനം വർഷം മുഴുവനും ഇടതടവില്ലാതെ പ്രവർത്തിക്കുന്നു. റുപേ നിലവിൽ വന്നതോടുകൂടി സ്വന്തം പണമിടപാട് ശൃംഖല  നിലവിലുള്ള ചുരുക്കം ചില രാജ്യങ്ങളിലൊന്നായി ഇന്ത്യയും മാറി. എ.ടി.എം., പോയ്ന്റ് ഓഫ് സെയിൽസ് (പി.ഒ.എസ്), ഓൺലൈൻ സെയിൽസ് എന്നീ മൂന്നു ചാനലുകളിൽ ഉപയോഗിക്കാൻ കഴിയുന്ന റുപേ കാർഡ് ലോകത്തിലെ ഏഴാമത്തെ പേയ്‌മെന്റ് ഗേറ്റ്‌വേ സൗകര്യമാണ്.

## അവലംബം

വർഗ്ഗം:ക്രെഡിറ്റ് കാർഡുകൾ
റീഡ് ഒൺലി മെമ്മറി

വിവരം അഥവാ ഡാറ്റ ശേഖരിച്ചു വയ്ക്കാനുള്ള് ഒരു ഉപാധിയാണ് റോം അഥവാ **റീഡ് ഒൺലി മെമ്മറി** *(Read Only Memory അല്ലെങ്കിൽ *'ROM*')*. മിക്കപ്പോഴും ഉല്പാദന സമയത്തുതന്നെ ഡാറ്റ ഇവയിൽ ഉൾക്കൊള്ളിക്കുന്നു. ശേഖരിച്ചുവെച്ച ഡാറ്റ വായിക്കുവാൻ മാത്രമേ കഴിയുകയുള്ളൂ, ഇവ തിരുത്തുവാനോ മാറ്റം വരുത്തുവാനോ കഴിയുകയില്ല. വൈദ്യുതി വിച്ഛേദിക്കപ്പെട്ടാലും വിവരങ്ങൾ മാഞ്ഞുപോകുന്നതല്ല. കമ്പ്യൂട്ടർ അധിഷ്ടിതമായ സാധാരണ ഹാർഡ്‌വെയർ വിവരങ്ങൾ, അനുബന്ധ ഉപകണങ്ങളുടെ അവസ്ഥ, ഫ്ലാഗ് ഡാറ്റകൾ, ബയോസ് വിവരങ്ങൾ തുടങ്ങിയവ സ്ഥിരമായി ശേഖരിച്ചുവെയ്ക്കുവാനും ഇതുപയോഗിക്കുന്നു.

സാങ്കേതികവിദ്യയുടെ വളർച്ച മൂലം, പുതിയ തരത്തിലുള്ള റോമുകൾ വന്നു. മൊത്തമായി തിരുത്തിയെഴുതാവുന്ന തരത്തിലുള്ളവയും, അൾട്രാവയലറ്റ് രശ്മികൾ മൂലം മായിക്കാവുന്നവയും വന്നു. ശേഷം ഇലക്ടിക്ക് കറണ്ട് ഉപയോഗിച്ച് തിരുത്താവുന്ന തരവും വന്നു. ഇവ കൂടുതലായും ഉപയോഗിക്കുന്നത് എംബഡഡ് സിസ്റ്റങ്ങളിലാണ്,

ഇലക്ട്രിസിറ്റി ഉപയോഗിച്ച് മായിക്കാവുന്ന റോമുകളിൽ ഫ്ലാഷ് മെമ്മറി എന്ന ഇനം ഇപ്പോൾ ക്യാമറകളിലും, മ്യൂസിക് പ്ലെയറുകളിലും, മൊബൈൽ ഫോണുകളിലും വ്യാപകമായി ഉപയോഗിച്ചു വരുന്നു. യു എസ്സ് ബി വഴി ബന്ധപ്പെടുത്താവുന്ന ചെറിയ പെൻ ഡ്രൈവുകൾ വിവരങ്ങൾ ശേഖരിച്ചുവെയ്ക്കാനും, കൊണ്ടുനടക്കാനും ഉപയോഗപ്പെടുന്നു. വലിയ അളവിൽ വിവരങ്ങൾ ശേഖരിക്കാവുന്ന ഹാർഡ് ഡ്രൈവുകൾ വരെ ഇത്തരം റോമുകൾ ഉപയോഗിച്ച് ഉണ്ടാക്കുന്നുണ്ട്.

"റോം" എന്ന പദം ചിലപ്പോൾ നിർദ്ദിഷ്ട സോഫ്റ്റ്വെയർ അടങ്ങിയ ഒരു റോം(ROM) ഉപകരണം അല്ലെങ്കിൽ ഇഇപിറോം(EEPROM) അല്ലെങ്കിൽ ഫ്ലാഷ് മെമ്മറിയിൽ സംഭരിക്കുന്ന സോഫ്റ്റ്വെയറുള്ള ഒരു ഫയൽ എന്നാണ് അർത്ഥമാക്കുന്നത്. ഉദാഹരണത്തിന്, ആൻഡ്രോയിഡ് ഓപ്പറേറ്റിംഗ് സിസ്റ്റം പരിഷ്ക്കരിക്കുകയോ മാറ്റിസ്ഥാപിക്കുകയോ ചെയ്യുന്ന ഉപയോക്താക്കൾ, ഫയൽ റൈറ്റ് ചെയ്യാൻ ഉപയോഗിച്ച സംഭരണത്തിന്റെ ടൈപ്പിനുസരിച്ച്, പരിഷ്ക്കരിച്ച അല്ലെങ്കിൽ മാറ്റിസ്ഥാപിക്കുന്ന ഓപ്പറേറ്റിംഗ് സിസ്റ്റം അടങ്ങിയ ഫയലുകളെ "കസ്റ്റം റോമുകൾ" എന്ന് പറയുന്നു.
## ചരിത്രം
### ഡിസ്ക്രീറ്റ്-കമ്പോണന്റ് റോം
ഐബിഎം കപ്പാസിറ്റർ റീഡ്-ഒൺലി സ്റ്റോറേജ് (CROS), ട്രാൻസ്ഫോർമർ റീഡ്-ഒൺലി സ്റ്റോറേജ് (TROS) എന്നിവ ചെറിയ സിസ്റ്റം/360 മോഡലുകൾക്കായി സൂക്ഷിക്കുന്ന മൈക്രോകോഡ്, 360/85, രണ്ട് പ്രാരംഭ  സിസ്റ്റം/370 മോഡലുകൾ (370/155, 370/165). ചില മോഡലുകളിൽ അധിക ഡയഗ്നോസ്റ്റിക്സിനും എമുലേഷൻ സപ്പോർട്ടിനുമായി ഒരു റൈറ്റബിൾ കൺട്രോൾ സ്റ്റോറും (WCS) ഉണ്ടായിരുന്നു. അപ്പോളോ ഗൈഡൻസ് കമ്പ്യൂട്ടർ കോർ റോപ്പ് മെമ്മറി ഉപയോഗിച്ചു.
## ഇനങ്ങൾ
*MASK ROM
*PROM
*EPROM
*EEPROM
*FLASH BIOS

## അവലംബം

## ഇതും കാണുക
* റാൻഡം ആക്സസ് മെമ്മറി

വർഗ്ഗം:കമ്പ്യൂട്ടർ ഹാർഡ്‌വെയർ
എ.കെ. ശശീന്ദ്രൻ

കേരളത്തിലെ ഇടതുപക്ഷ നേതാക്കളിലൊരാളും എൻ.സി.പി. ദേശീയ പ്രവർത്തകസമിതി അംഗവും പതിനഞ്ചാം കേരളനിയമസഭയിലെ വ​നം വകുപ്പ് മന്ത്രിയുമാണ് **എ.കെ. ശശീന്ദ്രൻ**. വന്യജീവി സംരക്ഷണ വകുപ്പിന്റെയും ചുമതല വഹിക്കുന്നു.  പതിന്നാലാം കേരളനിയമസഭയിലെ ഗതാഗത വകുപ്പ് മന്ത്രിയുമായിരുന്നു.  എലത്തൂർ മണ്ഡലത്തിൽ നിന്നുള്ള എം.എൽ.എ.യായ ശശീന്ദ്രൻ ഇതിനു മുൻപ് 2011-ലും ഏലത്തൂരിൽ നിന്നുതന്നെ മത്സരിച്ച് ജയിച്ചിരുന്നു. 2006-ൽ ബാലുശേരിയിൽ നിന്നും 1982-ൽ എടക്കാട്ടുനിന്നും 1980-ൽ പെരിങ്ങളത്തു നിന്നും ഇദ്ദേഹം നിയമസഭയിലെത്തിയിട്ടുണ്ട്. 2021  ലെ തെരഞ്ഞെടുപ്പിൽ 38502 വോട്ടുകളുടെ ഭൂരിപക്ഷത്തിനാണ് എ.കെ ശശീന്ദ്രൻ എലത്തൂരിൽ നിന്ന് വിജയിച്ചത്.

2016ൽ ഏലത്തൂർ നിയമസഭാ മണ്ഡലത്തിൽ നിന്ന് തിരഞ്ഞെടുക്കപ്പെട്ടു. എൽ ഡി എഫിന്റെ ഘടകമായ നാഷണലിസ്റ്റ് കോൺഗ്രസ് പാർട്ടി അംഗമായാണ് മത്സരിച്ചത്. 2016 മേയ് 25 ന് മന്ത്രിയായി സത്യപ്രതിജ്ഞ ചെയ്തു. പിണറായി വിജയൻ (സിപിഎം) മുഖ്യമന്ത്രിയായ മന്ത്രിസഭയിൽ ഗതാഗത വകുപ്പാണ് അദ്ദേഹം കൈകാര്യം ചെയ്യുന്നത്. 

2017 മാർച്ച് 26 ന് പുതുതായി സംപ്രേഷണം ആരംഭിച്ച മംഗളം ചാനൽ പുറത്തുവിട്ട വാർത്തയെ തുടർന്ന് ശശീന്ദ്രൻ തന്റെ മന്ത്രിസ്ഥാനം രാജിവെച്ചു. കേസിൽ ശശീന്ദ്രനെ കുറ്റവിമുക്തനായി കോടതി പ്രഖ്യാപിച്ചതോടെ 2018 ഫെബ്രുവരി 1-ന് വീണ്ടും മന്ത്രിയായി സത്യപ്രതിജ്ഞ ചെയ്തു.
  .

## ജീവിതരേഖ
എ. കുഞ്ഞമ്പുവിന്റെയും എം.കെ. ജാനകിയുടെയും മകനായി 1946 ജനുവരി 29-ന് കണ്ണൂരിൽ ജനിച്ച ശശീന്ദ്രൻ വിദ്യാർത്ഥി രാഷ്ട്രീയത്തിലൂടെയാണ് പൊതുരംഗത്ത് എത്തിയത്. കെ.എസ്.യു-വിന്റെയും യൂത്ത് കോൺഗ്രസ്സിന്റെയും ജില്ലാ-സംസ്ഥാന തലത്തിലുള്ള വിവിധ പദവികൾ വഹിച്ചു.1980-ൽ കോൺഗ്രസ്(യു)-വിലൂടെ ഇടതുപക്ഷ മുന്നണിയിലെത്തി. 1982 മുതൽ 1999 വരെ കോൺഗ്രസ്(എസ്)-ന്റെയും പിന്നീട് എൻ.സി.പി.യുടെയും സംസ്ഥാന ജനറൽ സെക്രട്ടറിയായി പ്രവർത്തിച്ചു.

കോഫി ബോർഡ്, കേരള സാക്ഷരത സമിതിയുടെ ഗ‌വേണിംഗ് ബോഡി, കേരള ഭവന വികസന ബോർഡ് തുടങ്ങിയവയിൽ അംഗമായി പ്രവർത്തിച്ചിട്ടുണ്ട്. കണ്ണൂർ ജ‌വഹർലാൽ നെഹ്രു പബ്ലിക് ലൈബ്രറിയുടെ വൈസ്‌ പ്രസിഡണ്ടായും ഗവേണിംഗ് ബോർഡ് അംഗമായും പ്രവർത്തിച്ചു. 'മംഗളം' പുറത്തുവിട്ട വാർത്തയെ തുടർന്ന് ഗതാഗത മന്ത്രി എ.കെ. ശശീന്ദ്രൻ 26 മാർച്ച് 2017 നു രാജിവച്ചു

## അവലംബം

വർഗ്ഗം:1946-ൽ ജനിച്ചവർ
വർഗ്ഗം:ജനുവരി 29-ന് ജനിച്ചവർ
വർഗ്ഗം:കേരളത്തിലെ എൻ.സി.പി. പ്രവർത്തകർ
വർഗ്ഗം:കേരളത്തിലെ ഗതാഗതവകുപ്പ് മന്ത്രിമാർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭയിലെ മന്ത്രിമാർ
വർഗ്ഗം:പതിനഞ്ചാം കേരളനിയമസഭയിലെ മന്ത്രിമാർ
വർഗ്ഗം:കേരളത്തിലെ വനംവകുപ്പ് മന്ത്രിമാർ
കെ. കുഞ്ഞമ്മത്

പേരാമ്പ്ര സ്വദേശി. 61 വയസ്. പേരാമ്പ്ര എംഎൽഎ. സിപിഐ എം ജില്ലാകമ്മിറ്റി അംഗം.  കെ എസ് ‌വൈ എഫിലൂടെ രാഷ്ട്രീയജീവിതം. ഡിവൈഎഫ്ഐ സംസ്ഥാന കമ്മിറ്റി അംഗം, കോഴിക്കോട് ജില്ലാ പ്രസിഡന്റ് എന്നീ നിലകളിൽ പ്രവർത്തിച്ചു. 35 വർഷത്തോളം അധ്യാപകനായും സേവനമനുഷ്ഠിച്ചു. ദീർഘകാലം പേരാമ്പ്ര പഞ്ചായത്ത് പ്രസിഡന്റായിരുന്നു.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
പി.പി. അബ്ദുള്ളക്കുട്ടി

തിരൂർ വെട്ടം സ്വദേശി. 69 വയസ്. കഴിഞ്ഞതവണ ഇ ടി മുഹമ്മദ് ബഷീറിനെ തോൽപ്പിച്ച് എംഎൽഎ ആയി.  കേരള കർഷക സംഘം സംസ്ഥാന വൈസ് പ്രസിഡന്റും  സിപിഐ എം ജില്ലാ സെക്രട്ടറിയറ്റ് അംഗവുമാണ്. വെട്ടം പഞ്ചായത്ത് പ്രസിഡന്റ്, സിപിഐ എം തിരൂർ ഏരിയ സെക്രട്ടറി, കേരള കർഷകസംഘം ജില്ലാ പ്രസിഡന്റ് എന്നീ നിലകളിലും പ്രവർത്തിച്ചു.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
മെമ്മറി കാർഡ്

thumb|300px|പലയിനം മെമ്മറി കാർഡുകൾ

വിവരങ്ങൾ ഡിജിറ്റൽ രൂപത്തിൽ സൂക്ഷിച്ചുവെയ്ക്കാനുള്ള ഒരു ഉപകരണമാണ് മെമ്മറി കാർഡ്. സാധാരണയായി ഫ്ലാഷ് മെമ്മറി ആണ് ഇവയിൽ ഉപയോഗിക്കുന്നത്. ഒരിക്കൽ എഴുതുന്ന വിവരങ്ങൾ ദീർഘകാലം ഇവയിൽ ശേഖരിച്ചുവെയ്ക്കാം. ആവശ്യമെങ്കിൽ മായിച്ച് വീണ്ടും ഉപയോഗിക്കുകയും ആകാം. ഡിജിറ്റൽ ക്യാമറ, മൊബൈൽ ഫോൺ, മ്യൂസിക് പ്ലേയർ തുടങ്ങിയ ഉപകരണങ്ങളിൽ ഇവ വ്യാപകമായി ഉപയോഗിച്ചു വരുന്നു. വലിപ്പവും ഭാരവും തീരെ കുറഞ്ഞ ഇവ, കാന്തിക ടേപ്പിനെ ഏതാണ്ട് പൂർണ്ണമായും ഈ രംഗത്തുനിന്ന് ഒഴിവാക്കി കഴിഞ്ഞു.

## വിവിധ തരം മെമ്മറി കാർഡുകൾ

പല തരം മെമ്മറി കാർഡുകൾ ഉണ്ട്. ഉപയോഗിക്കുന്ന മെമ്മറിയും അതുമായി ബന്ധപ്പെടുത്തുന്ന രീതിയും ഒക്കെ ഓരോന്നിലും വ്യത്യസ്തമായിരിക്കും. കോമ്പാക്റ്റ് ഫ്ലാഷ്, മെമ്മറിസ്റ്റിക്ക്, സെക്യൂർ ഡിജിറ്റൽ, മൾടിമീഡിയാ എന്നെല്ലാം പേരായി ഇവ ലഭിക്കുന്നു. യു എസ് ബി സംവിധാനത്തിലൂടെ നേരിട്ട് പ്രവർത്തിക്കുന്ന ഫ്ലാഷ് ഡ്രൈവുകളും മെമ്മറി കാർഡുകളുടെ ഗണത്തിൽ പെടുന്നു.

thumb|right|250px|മെമ്മറി കാർഡ് റീഡർ
സാധാരണ കമ്പ്യൂട്ടറുകളിൽ പലതരത്തിലുള്ള മെമ്മറി കാർഡുകൾ ബന്ധപ്പെടുത്തുവാനും ഡാറ്റ പകർത്തുവാനും മെമ്മറി കാർഡ് റീഡർ ഉപയോഗിക്കുന്നു. ഈ ഉപകരണത്തെ യു.എസ്.ബി. പോർട്ട് വഴി കമ്പ്യൂട്ടറുമായി ബന്ധിപ്പിക്കുന്നു.


Image:SD Cards.JPG|സെക്യുർ ഡിജിറ്റൽ കാർഡ്‌ (SD)
Image:MiniSD memory card including adapter.jpg|MiniSD കാർഡ്‌
Image:Compactflash-512mb.png|CompactFlash (CF-I)
Image:Memory Stick Front and Back.jpg|മെമ്മറി സ്റ്റിക്
Image:Kingston Multi Media Card 32MB front 20040702.jpg|മൾട്ടിമീഡിയ കാർഡ്‌ (MMC)

Image:Smartmedia card closeup.jpg|സ്മാർട്ട്‌ മീഡിയ
Image:XD card 16M Fujifilm front.png|xD-Picture Card (xD)


വർഗ്ഗം:കമ്പ്യൂട്ടർ സംഭരണ ഉപാധികൾ
എളമരം കരീം

കേരളത്തിലെ ഒരു സി.പി.ഐ.(എം) നേതാവാണ് **എളമരം കരീം**. 2006-ൽ അധികാരത്തിലേറിയ ഇടത് ജനാധിപത്യ മുന്നണി മന്ത്രിസഭയിൽ വ്യവസായ വകുപ്പ് കൈകാര്യം ചെയ്തിരുന്നു. 2018 ജൂണിൽ രാജ്യസഭയിലേക്ക് എതിരില്ലാതെ തെരഞ്ഞെടുക്കപ്പെട്ടു.

## ജീവചരിത്രം
1953 ജൂലൈ 1-ന് എളമരത്ത് ഇസ്ലാമൂട്ടിയുടെയും ആമിനയുടെയും മകനായി ജനിച്ചു. പ്രീഡിഗ്രി വരെ പഠിച്ചിട്ടുണ്ട്. റഹ്മത്താണ് ഭാര്യ.

## രാഷ്ട്രീയ ചരിത്രം
1971-ൽ കെ.എസ്.എഫിലൂടെയാണ് എളമരം കരീം രാഷ്ട്രീയ ജീവിതത്തിലേക്ക് പ്രവേശിച്ചത്. 1973-ൽ കെ.എസ്.വൈ.എഫിൽ അംഗമായി. ഇക്കാലത്ത് ഏറനാട് താലൂക്ക് കമ്മിറ്റിയിൽ അംഗമായിരുന്നു. 1974-ൽ സി.പി.ഐ. (എം), സി.ഐ.ടി.യു. എന്നീ സംഘടനകളിൽ അംഗമായി.

മാവൂരിലെ ബിർള കോർടം പൾപ് ആൻഡ് ഫൈബർ വർക്കേഴ്സ് ഫെഡറേഷന്റെ സെക്രട്ടറിയായി 1979 വരെ പ്രവർത്തിച്ചിരുന്നു. 1979 മുതൽ 1981 വരെയുള്ള കാലഘട്ടത്തിൽ മാവൂർ ഗ്വാളിയർ റയോൺസ് ഫാക്ടറിയിൽ ഒരു കോൺട്രാക്ടറുടെ അടിയിൽ ജോലി ചെയ്തിരുന്നു. 1986-ൽ ഫാക്ടറി വിടുന്നത് വരെയുള്ള കാലയളവിൽ തൊഴിലാളി സമരങ്ങളിൽ സജീവമായി പങ്കെടുത്തിരുന്നു. സമരവുമായി ബന്ധപ്പെട്ട് മാവൂർ തൊട്ട് തിരുവനന്തപുരം വരെ നടത്തിയ പദയാത്രയിൽ അറസ്റ്റ് വരിക്കുകയും ഒരാഴ്ചക്കാലത്തോളം ജയിൽവാസം അനുഭവിക്കുകയും ചെയ്തിരുന്നു.

1977 മുതൽ 1986 വരെ സി.പി.ഐ. (എം)-ന്റെ മാവൂർ ലോക്കൽ കമ്മിറ്റി സെക്രട്ടറി ആയിരുന്നു. 1989 മുതൽ 1993 വരെ മാവൂർ ഏരിയാ കമ്മിറ്റി അംഗമായിരുന്നു. 1991-ൽ സി.പി.ഐ. (എം)-ന്റെ കോഴിക്കോട് ജില്ലാ കമ്മിറ്റിയിലും, 1998-ൽ സി.പി.ഐ. (എം)-ന്റെ കോഴിക്കോട് ജില്ലാ സെക്രട്ടേറിയറ്റിലും, 2005-ൽ സി.പി.ഐ. (എം)-ന്റെ കേരള സംസ്ഥാന കമ്മിറ്റിയിലും അംഗമായി. സി.ഐ.ടി.യുവിന്റെ  റോഡ് ട്രാൻസ്പോർട്ട് വർക്കേഴ്സ് ഫെഡറേഷന്റെ ജനറൽ സെക്രട്ടറിയായും, ഓൾ ഇന്ത്യ റോഡ് ട്രാൻസ്പോർട്ട് ഫെഡറേഷന്റെ സെക്രട്ടറിയായും പ്രവർത്തിച്ചിട്ടുണ്ട് .ഇപ്പോൾ സി.ഐ.ടി.യുവിന്റെ  കേരള  സംസ്ഥാന കമ്മിറ്റിയുടെ  ജനറൽ സെക്രട്ടറിയായി പ്രവർത്തിക്കുന്നു    .

1996ൽ കോഴിക്കോട് രണ്ടിൽ നിന്നും നിയമസഭാംഗമായി. 2001ലും ഇവിടെനിന്ന് ജനവിധി തേടി. 2006-ൽ ബേപ്പൂരിൽനിന്ന് നിയമസഭയിലെത്തി. സി.പി.ഐ. (എം) സംസ്ഥാന കമ്മിറ്റി അംഗമാണ്.

2006-ൽ അധികാരത്തിലേറിയ എൽ.ഡി.എഫ്. മന്ത്രിസഭയിൽ വ്യവസായ വകുപ്പ് മന്ത്രി ആയിരുന്നു.

2011-ൽ കേരള നിയമസഭയിലേക്ക് നടന്ന തിരഞ്ഞെടുപ്പിൽ കോഴിക്കോട് ജില്ലയിലെ ബേപ്പൂർ നിയമസഭാ മണ്ഡലത്തിൽ നിന്നും ഇന്ത്യൻ നാഷണൽ കോൺഗ്രസ്സ് (ഐ)-ലെ ആഡം മുൾസിയെ 5316 വോട്ടുകൾക്ക് പരാജയപ്പെടുത്തി നിയമസഭാംഗമാവുകയുണ്ടായി.

## രാജ്യസഭ കാലഘട്ടവും പാർട്ടിയും

* 2018-2024 : സി.പി.ഐ.എം., എൽ.ഡി.എഫ്. 

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:സി.ഐ.ടി.യു. നേതാക്കൾ
വർഗ്ഗം:പന്ത്രണ്ടാം കേരള നിയമസഭയിലെ മന്ത്രിമാർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:കേരളത്തിലെ വ്യവസായവകുപ്പ് മന്ത്രിമാർ
വർഗ്ഗം:1953-ൽ ജനിച്ചവർ
വർഗ്ഗം:രാജ്യസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
സി.എസ്. സുജാത

കേരളത്തിലെ കമ്മ്യൂണിസ്റ്റ് നേതാവും മുൻ പാർലമെൻറംഗവുമാണ് **സി.എസ്. സുജാത**. ആലപ്പുഴ ജില്ലയിലെ വള്ളിക്കുന്നത്ത് സുമതി പിള്ളയുടേയും രാമചന്ദ്രൻ നായരുടേയും മകളായി 1965 മേയ് 28-ന് ജനിച്ചു. തിരുവനന്തപുരം ലോ അക്കാദമി ലോകോളേജിൽനിന്ന്  നിയമബിരുദം നേടിയ ഇവർ വിദ്യാർത്ഥി പ്രസ്ഥാനത്തിലൂടെയാണ് രാഷ്ട്രീയ രംഗത്തെത്തിയത്. എസ്എഫ്ഐ സംസ്ഥാന ഭാരവാഹി,  കേന്ദ്ര കമ്മിറ്റിയംഗം, സിപിഐ എം സംസ്ഥാന കമ്മിറ്റിയംഗം  എന്നീ നിലകളിൽ പ്രവർത്തിച്ചു. ജനാധപത്യ മഹിളാ അസോസിയേഷൻ കേന്ദ്ര കമ്മിറ്റിയംഗവും സിപിഐഎം കേന്ദ്രകമ്മിറ്റി അംഗവും ആണ്. .

1995 മുതൽ ഒൻപതു വർഷം ആലപ്പുഴ ജില്ലാ പഞ്ചായത്ത് പ്രസിഡൻറായിരുന്നു. 2004-ൽമാവേലിക്കര മണ്ഡലത്തിൽനിന്ന് രമേശ്‌ ചെന്നിത്തലയെ പരാജയപെടുത്തി ലോക്സഭയിലേക്ക് തിരഞ്ഞെടുക്കപ്പെട്ടു .കേരള സർവ്വകലാശാല സെനറ്റ്, സിൻഡിക്കേറ്റ് എന്നിവയിൽ അംഗമായിരുന്നു. ഇപ്പോൾ മാവേലിക്കര കോടതിയിൽ അഭിഭാഷക.

## തിരഞ്ഞെടുപ്പുകൾ

## അവലംബം

വർഗ്ഗം:1965-ൽ ജനിച്ചവർ

വർഗ്ഗം:മേയ് 28-ന് ജനിച്ചവർ

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:സി.പി.ഐ.എം. വനിതാ നേതാക്കൾ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:മുൻ എസ്‌.എഫ്‌.ഐ. നേതാക്കൾ
സി.കെ. സദാശിവൻ

ആലപ്പുഴയിലെ കൈനകരി സ്വദേശി. കൈനകരിയിലെയും കുട്ടനാട്ടിലെയും കർഷകത്തൊഴിലാളി സമരങ്ങളിലൂടെ രാഷ്ട്രീയ പ്രവർത്തനം ആരംഭിച്ചു. 73 ലെ കുടികിടപ്പ് സമരത്തിലും മിച്ചഭൂമി സമരത്തിലും പങ്കെടുത്തു. സിപിഐ എം സംസ്ഥാന കമ്മിറ്റിയംഗംമാണ്. കെഎസ്കെടിയു സംസ്ഥാന കമ്മിറ്റിയംഗവും ഹൌസ്ബോട്ട് ആൻഡ് റിസോർട്ട് വർക്കേഴ്സ് യൂണിയൻ സംസ്ഥാന പ്രസിഡണ്ടുമാണ്.. കെഎസ്കെടിയു ജില്ലാ പ്രസിഡന്റായി പ്രവർത്തിച്ചു. 1991ൽ അമ്പലപ്പുഴയിൽനിന്നും 2006 ൽ കായംകുളത്തുനിന്നും നിയമസഭാംഗമായി. 58 വയസ്.

## അവലംബം

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
ക്രിസ്റ്റൽ ഘടന

ഒരേ തരത്തിലുള്ള ആറ്റ, തന്മാത്രാ ഘടനയോടുകൂടിയതും കൃത്യമായ മാതൃകാ അടുക്കുകളോ ഘടനാ സംവിധാനമോ ഉള്ള ഖര ദ്രാവക രൂപങ്ങളെ **ക്രിസ്റ്റൽ ഘടന** എന്നു പറയാം. ജ്യാമിതിയിൽ കൃത്യമായ ജാലകങ്ങളും, കോണുകളും ഉള്ള അടുക്കകളാണ് ക്രിസ്റ്റൽ ഘടനയ്ക്ക് രൂപം കൊടുക്കുന്നത്. വ്യാപ്തിയിൽ പ്രെത്യേകരീതിയിൽ, സ്ഥലവും, ശൂന്യതയും അനുവർത്തിച്ച് ഇവ ഘടന രൂപപ്പെടുത്തുന്നു.
 thumb|ഇൻസുലിൻ പരലുകൾ

## യൂണിറ്റ് സെൽ
ഒരു പരൽ രൂപപ്പെടുന്നത് അടിസ്ഥാന രൂപങ്ങളുടെ അടുക്കുകൾ മുഖാന്തരമാണ്. ഈ അടിസ്ഥാന രൂപങ്ങളെയാണ് യൂണിറ്റ് സെൽ എന്നു പറയുന്നത്. പലതരത്തിലുള്ള അടിസ്ഥാന സെല്ലുകൾ പലതരത്തിലുള്ള പരലുകൾക്ക് കാരണമാകുന്നു. യൂണിറ്റ് സെല്ലിൽ ഒന്നോ അതിലധികമോ ആറ്റങ്ങൾ അടങ്ങിയ പെട്ടി പോലെയാണ്, എന്നാൽ ആറ്റങ്ങൾ പ്രത്യേകരീതിയിൽ ത്രിമാനമായി അടുക്കിയിരിക്കുന്നു. വശങ്ങളുടെ നീളവും ആറ്റങ്ങളുടെ സ്ഥാനവും, ഇവതമ്മിലുള്ള കോണും ലാറ്റിസ് വസ്തുകൾ നിർണയിക്കുന്നു. ആറ്റങ്ങളുടെ സ്ഥാനം (*x<sub>i</sub>&nbsp;&nbsp;, y<sub>i</sub>&nbsp;&nbsp;, z<sub>i</sub>*) എന്നീ ലാറ്റിസ് പോയന്റുകൾ പ്രതിനിധീകരിക്കുന്നു.


Image:Lattic_simple_cubic.svg|Simple cubic (P)
Image:Lattice_body_centered_cubic.svg|Body-centered cubic (I)
Image:Lattice_face_centered_cubic.svg|Face-centered cubic (F)


## അവലംബം

വർഗ്ഗം:രാസഗുണങ്ങൾ
വർഗ്ഗം:ജ്യാമിതി
എലിസബത്ത് ടൈലർ

ഒരു ഹോളിവുഡ് ചലച്ചിത്ര നടിയാണ് **എലിസബത്ത് ടൈലർ** (**Dame Elizabeth Rosemond Taylor**), (27  ഫെബ്രുവരി 1932 - 23  മാർച്ച്‌ 2011 ) . *ലിസ് ടെയ്‌ലർ* എന്ന ചുരുക്കപ്പേരിലും ഇവർ അറിയപ്പെടുന്നു. ടെയ്‌ലർ  രണ്ടു തവണ ഓസ്കാർ പുരസ്കാരം നേടിയിട്ടുണ്ട്. 

## ജീവിതരേഖ
1932 ഫെബ്രുവരി 27ന് ഇംഗ്ലണ്ടിലെ ഹാംപ്സ്റ്റഡിൽ ഫ്രാൻസിസ് ലെൻ ടെയ്‌ലറുടെയും സാറാ സോതേൺ എന്ന നടിയുടെയും മകളായി ജനനം. ചെറുപ്പത്തിൽത്തന്നെ ബാലെ പഠിക്കുകയും അഭിനേത്രിയാവുകയും ചെയ്തു. 1943-ൽ 10-ാം വയസ്സിൽ *ദെയർസ് വൺ ബോൺ എവ്‌രി മിനിറ്റ്* എന്ന സിനിമയിലൂടെ ബാലതാരമായാണ് ചലച്ചിത്രലോകത്ത് എത്തുന്നത്. ലാസികം ഹോം ആയിരുന്നു പ്രഥമചിത്രം. അടുത്ത വർഷംതന്നെ നാഷണൽ വെൽവെറ്റ് എന്ന ചിത്രത്തിലും അഭിനയിച്ചു. പക്ഷേ, ഈ ചിത്രങ്ങളിലെ അഭിനയവും ഇവരെ അത്രയൊന്നും പ്രസിദ്ധയാക്കിയില്ല. ഇതിനിടയ്ക്ക് ഹോളിവുഡ് യൂണിവേഴ്സിറ്റിയിൽ നിന്ന് അഭിനയത്തിൽ ഡിപ്ലോമയെടുത്തു. 1951-ൽ പുറത്തിറങ്ങിയ എ പ്ളേസ് ഇൻ ദ് സൺ ആണ് എലിസബത്ത് ടെയ്ലർക്ക് താരപരിവേഷം നൽകിയത്.1994-ൽ *ദ ഫ്‌ളിൻറ്‌സ്റ്റോൺസ്* എന്ന ചലച്ചിത്രമാണ് ടെയ്‌ലർ അവസാനമായി അഭിനയിച്ച ചലച്ചിത്രം.ഏഴു തവണ വിവാഹിതയായിട്ടുണ്ട്. 2011 മാർച്ച് 23 - ന് എലിസബത്ത് ടൈലർ ഹൃദയാഘാതത്തെത്തുടർന്ന് നിര്യാതയായി .
### പുരസ്കാരങ്ങൾ
1958 മുതൽ 1961 വരെ തുടർച്ചയായി നാല് വർഷം ഓസ്‌കാർ നാമനിർദ്ദേശം ലഭിക്കുകയും 1961-ൽ *ബട്ടർഫീൽഡ്*, 1967-ൽ *ഹൂ ഈസ് എഫ്രൈഡ് ഓഫ് വെർജിനീയ വൂൾഫ്* എന്നീ ചിത്രങ്ങളിലെ അഭിനയത്തിന് ഓസ്‌കാർ പുരസ്കാരങ്ങൾ രണ്ടു തവണ നേടുകയും ചെയ്തു.

## അവലംബം

വർഗ്ഗം:1932-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ഫെബ്രുവരി 27-ന് ജനിച്ചവർ
വർഗ്ഗം:മാർച്ച് 23-ന് മരിച്ചവർ

വർഗ്ഗം:ഹോളിവുഡ് ചലച്ചിത്ര നടിമാർ
പ്രധാനിയ

**സോറാപോഡമോർഫ** എന്ന ജനുസിൽ പെട്ട ഒരു ദിനോസർ ആണ് **പ്രധാനിയ**. ഇവയുടെ ഫോസ്സിൽ കിടുനത് ദർമരം എന്ന പേരിൽ ഇന്ത്യയിൽ ഉള്ള ശിലാപാളിയിൽ നിന്നും ആണ്. ഇവ ജീവിച്ചിരുന്നത് ജുറാസ്സിക്‌ കാലത്തിന്റെ തുടക്കത്തിൽ ആണ് എന്ന് അനുമാനിക്കുന്നു.

## ശരീര ഘടന
സോറാപോഡ് ദിനോസർ വർഗ്ഗത്തിന്റെ തുടക്കക്കാരൻ ആയ ഇവ, സാധാരണ സോറാപോഡുകളെ അപേക്ഷിച്ച് ചെറുതായിരുന്നു. ഏകദേശം നാലു മീറ്റർ മാത്രമായിരുന്നു ഇതിന്റെ നീളം .കുറച്ചു ഭാഗങ്ങൾ മാത്രമേ കിട്ടിയിട്ടുള്ളൂ എന്നതുകൊണ്ട് ഇപ്പോൾ ഈ അടിസ്ഥാന വിവരങ്ങൾ മാത്രമേ ഉള്ളു.

## അവലംബം

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
വാൾപല്ലൻ പൂച്ച

മൺ മറഞ്ഞു പോയ ഒരു വർഗം പൂച്ചകൾ ആണ് ഇവ. ഈ കുടുംബത്തിലെ എല്ലാ പൂച്ചയെയും പൊതുവായി വിളിക്കുന്ന പേര് ആണ് **വാൾപല്ലൻ [[പൂച്ച]]** എന്നത്.ഏകദേശം 46 ജെനുസിൽ പെട്ട വാൾപല്ലൻ പൂച്ചകളുടെ ഫോസ്സിൽ ഇതുവരെ കണ്ടെത്തിയിട്ടുണ്ട്. ഇതിൽ നൂറിൽ കൂടുതൽ സ്‌പീഷീസ് വാൾപല്ലൻ പൂച്ചകളെ തിരിച്ചറിഞ്ഞിടുണ്ട്.

## ജീവിച്ചിരുന്ന കാലം
ഏകദേശം 42 ദശ ലക്ഷം വർഷങ്ങൾക്കു മുൻപാണ് ആദ്യത്തെ വാൾപല്ലൻ പൂച്ചകൾ ആവിർഭവിച്ചത് , ഏകദേശം 11000 വർഷങ്ങൾക്കു മുൻപ്പ് ഇവയിലെ അവസാനത്തെ കണ്ണിയും മൺ മറഞ്ഞു .

## പേര് വന്നത്
വാൾ പോലെ ഉള്ള കോമ്പല്ല് ഉള്ളത് കൊണ്ടാണ് ഇവക്ക് ഈ പേര് വരാൻ കാരണം. വായ അടഞ്ഞു ഇരികുപോഴും ഇവയുടെ ഈ പല്ലുകൾ വെള്ളിയിൽ കാണുമായിരുന്നു.

## അവലംബം


വർഗ്ഗം:കാർണിവോറകൾ
വർഗ്ഗം:പുരാതനജീവികൾ
വർഗ്ഗം:വാൾപല്ലൻ പൂച്ചകൾ
കേന്ദ്രീയശക്തികൾ

ഒന്നാം ലോകമഹായുദ്ധത്തിലെ ഒരു പക്ഷമാണ് കേന്ദ്രീയശക്തികൾ (Central Powers) ഇത് ത്രീലോക സഖ്യം എന്നും വിളിക്കപ്പെടുന്നു. ഓസ്ട്രിയ-ഹംഗറി സാമ്രാജ്യം , ജർമ്മൻ സാമ്രാജ്യം, ബൾഗേറിയ, ഓട്ടോമൻ സാമ്രാജ്യം എന്നിവ ചേർന്നതാണ് ഈ സഖ്യം . ഫ്രാൻസ്, റഷ്യ, ബ്രിട്ടൺ എന്നീ രാജ്യങ്ങൾക്ക് മധ്യത്തിലാണ് കേന്ദ്രീയശക്തികൾ സ്ഥിതി ചെയ്തിരുന്നത് അതിനാലാണ് ഈ പേർ വരുവാൻ കാരണം.

## അവലംബം


വർഗ്ഗം:ഒന്നാം ലോകമഹായുദ്ധം
ത്രിലോകസഖ്യം

ഓസ്ട്രിയ-ഹംഗറി, ജർമ്മനി, ഇറ്റലി എന്നീ രാജ്യങ്ങൾ ചേർന്ന സേനാസഖ്യമാണ് **ത്രിലോക സഖ്യം**. ഈ സഖ്യം1882 തുടങ്ങി 1918-ൽ ഒന്നാം ലോകമഹായുദ്ധത്തോട്  അവസാനിച്ചു. ഒന്നാം ലോകമഹായുദ്ധരംഗത്ത്  ഫ്രാൻസ്, റഷ്യ, ബ്രിട്ടൺ, ഇറ്റലി, അമേരിക്ക എന്നീ രാജ്യങ്ങൾ ചേർന്ന സഖ്യ ശക്തികളും ഓസ്ട്രിയ-ഹംഗറി, ജർമ്മനി, ഇറ്റലി എന്നിവ ചേർന്ന ത്രിലോക സഖ്യാശക്തികളുമായിരുന്നു സജീവമായി നിലയുറപ്പിച്ചത്.

## അവലംബം


വർഗ്ഗം:ഒന്നാം ലോകമഹായുദ്ധം
വർഗ്ഗം:അന്താരാഷ്ട്ര സംഘടനകൾ
വിദ്യാധരൻ

മലയാളചലച്ചിത്രങ്ങളിൽ സംഗീതസംവിധായകൻ എന്ന നിലയിൽ പ്രശ്സതനായ ഒരു വ്യക്തിയാണ് **വിദ്യാധരൻ മാസ്റ്റർ ** എന്നറിയപ്പെടുന്ന **പറതൂക്കംപറമ്പിൽ ശങ്കരൻ വിദ്യാധരൻ**.

## ജീവിതരേഖ
തൃശ്ശൂർ ജില്ലയിൽ ആറാട്ടുപുഴ എന്ന പ്രദേശത്ത് *മംഗളാലയത്തിൽ*  പരേതരായ ശങ്കരൻ, തങ്കമ്മ എന്നിവരുടെ ഏഴു മക്കളിൽ മൂത്തവനായി 1945 ഏപ്രിൽ 12-ന് വിദ്യാധരൻ ജനിച്ചു. നാല് അനുജന്മാരും രണ്ട് അനുജത്തിമാരുമാണ് അദ്ദേഹത്തിനുള്ളത്. ഇവരിൽ ഇളയ അനുജനായ നടേശ് ശങ്കറും സംഗീതജ്ഞനാണ്. ചെറുപ്പത്തിൽ തന്നെ സംഗീതം പഠിക്കാൻ ആരംഭിച്ച വിദ്യാധരൻ മാസ്റ്റർ ; സംഗീതസംവിധായകൻ ആകുന്നത്  *ബലിയാടുകൾ* നാടകത്തിൽ *മോഹങ്ങൾ ഞെട്ടറ്റുവീഴുന്ന ഊഷ്മളഭൂമി* എന്ന ഗാനത്തോടേയാണ്. 1979-ൽ ശ്രീമൂലനഗരം വിജയന്റെ  *എന്റെ ഗ്രാമം* എന്ന ചലച്ചിത്രത്തിലൂടെ സിനിമാ സംഗീതസംവിധായകായി അരങ്ങേറ്റം കുറിച്ചു. രണ്ടാമത്തെ ചലച്ചിത്രം ജേസി സംവിധാനം ചെയ്ത *[[ആഗമനം]]*  എന്ന ചിത്രമായിരുന്നു. സംവിധായകൻ അമ്പിളിയുടെ ആദ്യചിത്രമായ *[[വീണപൂവ് (ചലച്ചിത്രം)|വീണപൂവ്]]* എന്ന  ചിത്രത്തിലെ പാട്ടുകളും വിദ്യാധരൻ മാസ്റ്റർ സംഗീതസംവിധാനം ചെയ്ത ചിത്രമാണ്. എന്റെ ഗ്രാമം ഭൂതക്കണ്ണാടി എന്ന ചിത്രങ്ങളിൽ ചെറിയ കഥാപാത്രങ്ങളായും വേഷമിട്ടിട്ടുണ്ട്.

ലീലയാണ് വിദ്യാധരന്റെ ഭാര്യ. സംഗീത, സജിത്ത് എന്നിങ്ങനെ രണ്ടുമക്കൾ ഈ ദമ്പതികൾക്കുണ്ട്.

## ചിത്രങ്ങൾ

File:D.F.M.F Dharna-5.jpg|വിദ്യാധരൻ മാസ്റ്റർ ഒരു ധർണ്ണയിൽ


## ഇതും കൂടി
* സംഗീതം പകർന്ന ചലച്ചിത്രങ്ങളുടെ പട്ടിക

## അവലംബം

## പുറം കണ്ണികൾ
* Interview with Vidyadharan
*Paattinte Vazhi - Vidyadharan
* Malayalam:വിദ്യാധരൻ

വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:മലയാളചലച്ചിത്രപിന്നണിഗായകർ
പവർ സപ്ലൈ

thumb|കമ്പ്യൂട്ടറിൽ ഉപയോഗിക്കുന്ന പവർ സപ്ലൈ''' (SMPS)

ഒരു പൊതു ഉറവിടത്തിൽനിന്നും കിട്ടുന്ന വൈദ്യുതിയെ, അതത് ഘടകങ്ങൾക്ക് വേണ്ട തരത്തിൽ മാറ്റിയെടുക്കുന്ന ഘടകത്തിനാണ് പൊതുവേ **പവർ സപ്ലൈ** എന്നു പറയുന്നത്. ഉദാഹരണമായി, വീടുകളിൽ ലഭ്യമാകുന്നത് 220V AC വൈദ്യുതി ആണ്. ഇലക്ട്രോണിക് ഉപകരണങ്ങൾക്ക് വേണ്ടത് കുറഞ്ഞ വോൾട്ടേജിലുള്ള DC വൈദ്യുതി ആണ്. ഉപകരണങ്ങളുടെ അകത്തുതന്നെ ഉള്ളതോ പുറത്ത് പ്രത്യേകമായി ഉള്ളതോ ആയ ഒരു പവർ സപ്ലൈ ഉപയോഗിച്ച് വൈദ്യുതിയെ മാറ്റി എടുക്കുന്നു.
## സാങ്കേതിക വിദ്യകൾ
ഒരു ട്രാൻസ്ഫോർമർ  ഉപയോഗിച്ച് വൈദ്യുതിയുടെ വോൾട്ടേജ് മാറ്റിയ ശേഷം, റെക്ടിഫയറും ഫിൽറ്ററും ഉപയോഗിച്ച് അതിനെ DC ആക്കി മാറ്റാം. ഈ തരം പവർ സപ്ലൈകളെ ലീനിയർ പവർ സപ്ലൈകൾ എന്നു പറയുന്നു. ഇവ ലളിതവും ചെലവു കുറഞ്ഞതും ആണെങ്കിലും, ഇവയുടെ പ്രയോഗക്ഷമത കുറവാണ്. കൂടാതെ ട്രാൻസ്‌ഫോർമറുകൾ കാന്തിക കോറുകൾ ഉപയോഗിക്കുന്നതുകൊണ്ട്, ഇവയ്ക്ക് ഭാരവും കൂടുതൽ ആണ്. ഉറവിടത്തിലെ വോൾട്ടേജിന് അനുസരിച്ച് ഇവയിൽ നിന്നും കിട്ടുന്ന വോൾട്ടേജും മാറുന്നു എന്നതും ഒരു പോരായ്മ ആണ്.

ഉയർന്ന ആവൃത്തിയിൽ വൈദ്യുതിയെ പരിവർത്തനം ചെയ്യുന്ന സ്വിച്ച്ഡ് മോഡ് പവർ സപ്ലൈകൾ ആണ് ആധുനിക ഉപകരണങ്ങളിൽ ഉപയോഗിക്കുന്നത്. ഇവയിൽ പൊതുവേ ട്രാൻസ്‌ഫോർമർ ഉപയോഗിക്കേണ്ട ആവശ്യമില്ല. ഉപയോഗിക്കേണ്ടി വന്നാൽ തന്നെ വലിപ്പവും ഭാരവും വളരെ കുറഞ്ഞവയായിരിക്കും വേണ്ടിവരുക. ഒരേ ഉപകരണത്തിൽ നിന്നു തന്നെ പല വോൾട്ടേജിലും കറന്റിലും ഉള്ള വൈദ്യുതി നൽകാൻ ഇവയ്ക്കു കഴിയും. കൂടാതെ ഉറവിടത്തിലെ വോൾട്ടേജ് വ്യതിയാനങ്ങൾ ബാധിക്കുകയും ഇല്ല.

## കമ്പ്യൂട്ടറിൽ

പേഴ്സണൽ കമ്പ്യൂട്ടറുകളിൽ ഉപയോഗിക്കുന്നത് ഏകീകരിക്കപ്പെട്ട അളവുകളോടുകൂടി ഉണ്ടാക്കുന്ന സ്വിച്ച്ഡ് മോഡ് പവർ സപ്ലൈകൾ ആണ്. അതുകൊണ്ട് ഒരു കമ്പനി ഉണ്ടാക്കുന്ന പവർ സപ്ലൈ മറ്റൊരു കമ്പനി ഉണ്ടാക്കുന്ന മദർബോർഡിൽ ഉപയോഗിക്കാൻ കഴിയും. സെൻട്രൽ പ്രൊസസിങ് യൂണിറ്റിനു വേണ്ടി 1.6 മുതൽ 3.3 വരെ ഉള്ള വോൾട്ടേജും, മദർബോർഡിലുള്ള മറ്റു ഘടകങ്ങൾക്കായി 5 വോൾട്ടും -5 വോൾട്ടും, ഡിസ്ക് ഡ്രൈവുകൾക്കും ഫാനുകൾക്കും മറ്റുമായി 12 വോൾട്ടും -12 വോൾട്ടും ഇവയിൽനിന്നും ലഭ്യമാകും. പ്രധാന സർക്യൂട്ടിനുപുറമേ, തണുപ്പിക്കാനുള്ള ഫാൻ, പ്രവാഹം നിയന്ത്രിക്കുന്ന സ്വിച്ച്, ഫ്യൂസ് മുതലായവയെല്ലാം കൂടി ഒരു പെട്ടിയിൽ അടക്കം ചെയ്ത് ആണ് ഇവ ഉണ്ടാക്കുന്നത്.

## അവലംബം

വർഗ്ഗം:കമ്പ്യൂട്ടർ ഹാർഡ്‌വെയർ
വർഗ്ഗം:ഇലക്ട്രോണിക് ഉപകരണങ്ങൾ
മലയർ

കേരളത്തിലെ പാലക്കാട്, തൃശൂർ, എറണാകുളം, കണ്ണൂർ, കാസർഗോഡ്എന്നീ ജില്ലകളിൽ വസിക്കുന്ന പട്ടികജാതി-വർഗ ജനവിഭാഗമാണ് **മലയർ**. പാലക്കാടും തൃശൂരും എറണാകുളത്തും ഉള്ള മലയർ ഗിരിവർഗക്കാരാണ്. അത്യുത്തര കേരളത്തിൽപ്പെട്ടവർ പട്ടികജാതിയിൽപ്പെട്ടവരാണെങ്കിലും ഗിരിജനങ്ങളല്ല.  മലയരിൽ കൊങ്ങമലയർ, നാട്ടുമലയർ എന്ന് രണ്ടു  വിഭാഗമുള്ളതായി പറയപ്പെടുന്നു. വേടത്തിയുടെയും വേടന്റെയും വേഷം ധരിച്ച പാർവതീപരമേശ്വരന്മാരുടെ സന്തതികളാണ് തങ്ങളെന്ന് നാട്ടുമലയരും, ശൂർപ്പണഖയുടെ സന്തതിപരമ്പരയാണ് തങ്ങളെന്ന് കൊങ്ങമലയരും വിശ്വസിക്കുന്നു. നാട്ടുമലയർ മരുമക്കത്തായികളും കൊങ്ങമലയർ മക്കത്തായികളുമാണ്.

## തൊഴിൽ
മന്ത്രവാദം, വൈദ്യം, തെയ്യാട്ടം എന്നിവ ഉത്തരകേരളത്തിലെ മലയരുടെ മുഖ്യകുലത്തൊഴിലുകളാണ്. തേൻ, മരമഞ്ഞൾ, കുവനൂറ് തുടങ്ങിയ വനവിഭവങ്ങളുടെയും ഔഷധങ്ങളുടെയും ശേഖരണം ഈ മലവർഗക്കാരുടെ തൊഴിലാണ്.

## സംസ്കാരം
വാദ്യകലാ പാരമ്പര്യവും ഇവർക്കുണ്ട് . മലയർ അത്യുത്തരകേരളത്തിൽ തെയ്യം കെട്ടി ആടാറുണ്ട്‌  . കുട്ടിച്ചാത്തൻ (കരിങ്കുട്ടിച്ചാ ത്തൻ, പൂക്കുട്ടിച്ചാത്തൻ), ഭൈരവൻ, പൊട്ടൻ, ഗുളികൻ, ഉച്ചിട്ട, കുറത്തി, പഞ്ചുരുളി, വിഷ്ണുമൂർത്തി, കണ്ഠാകർണൻ രക്തേശ്വരി, രക്തചാമുണ്ഡി, മടയിൽച്ചാമുണ്ഡി എന്നിവ മലയന്മാരുടെ തെയ്യങ്ങളിൽ മുഖ്യമാണ്. അവർ അഗ്നിനൃത്തം ചെയ്യും. `ഒറ്റക്കോല' മായി കെട്ടിയാടുന്ന വിഷ്ണുമൂർത്തി മേലേരി(അഗ്നി കൂമ്പാരം) യിൽ വീഴാറു്. പൊട്ടൻതെയ്യവും തീയിൽ വീഴും. ഉച്ചിട്ട കനലിൽ ഇരിക്കും. മലയർ ആടി (കർക്കടം) മാസത്തിൽ വേടനാട്ടം നടത്തും.
അത്യുത്തരകേരളത്തിലെ മലയരും കോഴിക്കോട് ജില്ലയിലെ പാണരും ` കോതാമൂരിയാട്ടം' (ഗോദാവരിയാട്ടം) എന്നൊരു നാടകീയ കലാനിർവഹണ ത്തിൽ ഏർപ്പെടാറു്. മലയർ മാന്ത്രികരാണ്.ഉച്ചബലി, നിണബലി, തീയാട്ടം തുടങ്ങിയ ചില അനുഷ്ഠാന കർമങ്ങൾ അവർക്കിടയിൽ പൊതുവെ കണ്ടു വരുന്നു. മന്ത്രവാദക്രിയകളിൽ അവരെല്ലാം ഏർപ്പെടാറു്. ഒടി, മുഷ്ടി, മറിവ്, മാരണം, സ്തംഭനം, വശ്യം തൊട്ടുള്ള ആഭിചാര ക്രിയകൾ അവർ ചെയ്തുവന്നിരുന്നു വത്രെ. ക്ഷുദ്രദോഷങ്ങളും മറ്റും കു പിടിച്ച് പ്രതിക്രിയ ചെയ്യുന്ന `പാനപിടിയും മന്ത്രവാദവും' ഇന്ന് നാമമാത്രമായിത്തീർ ന്നിരിക്കുകയാണ്. ഗർഭബലിസംബന്ധ മായി മലയർ `മലയൻ കെട്ട്' എന്ന കർമം നടത്താറു്. പഞ്ചവർണപ്പൊടികൾ കൊ് ദേവതാരൂപങ്ങൾചിത്രീകരി ക്കുകയും, പിണിയാളെ ബാധിച്ച ദേവതകളുടെ കോലം കെട്ടിയാടുകയുമാണ് മലയൻകെട്ടിന്റെ പ്രത്യേകത. കണ്ണേറ്, നാവേറ്, വീക്കം, കരപ്പൻ തുടങ്ങിയവ നീക്കാൻ അവർ തോലുഴിയ്യൻ (തച്ചുമന്ത്ര വാദം) നടത്തും. ഉച്ചബലി, മാടബലി, കുഴിബലി, ഊഞ്ചബലി തുടങ്ങിയ മാന്ത്രിക ബലിക്രിയകളും മലയർ നടത്തി വന്നിരുന്നു.കുടിലിന്റെ വടക്കുവശം ശവം തല വടക്കായി കുഴിച്ചിടുകയാണ് ഇവർ ചെയ്യുന്നത്.
വർഗ്ഗം:കേരളത്തിലെ ആദിവാസികൾ
വർഗ്ഗം:തെയ്യം കെട്ടുന്നവർ
വർഗ്ഗം:കേരളത്തിലെ ജാതികൾ
വർഗ്ഗം:കേരളത്തിലെ ജനവിഭാഗങ്ങൾ
## ഇതും കാണുക
 വേടൻ
 വേട്ടുവ
എറണാകുളം പബ്ലിക് ലൈബ്രറി

thumb|right|250px|എറണാകുളം നഗരമധ്യത്തിൽ സ്ഥിതി ചെയ്യുന്ന പബ്ലിക് ലൈബ്രറി
എറണാകുളം നഗരമധ്യത്തിൽ എം.ജി. റോഡിനു സമീപത്തായി സ്ഥിതി ചെയ്യുന്ന 150 വർഷം പഴക്കമുള്ള വായനശാലയാണ് **എറണാകുളം പബ്ലിക് ലൈബ്രറി**. 1869 ഒക്ടോബർ 8-നാണ് ലൈബ്രറി സ്ഥാപിക്കപ്പെടുന്നത്. 1974-ലാണ് നിലവിലെ കെട്ടിടത്തിലേക്ക് ലൈബ്രറി പ്രവർത്തനം മാറ്റിയത്. ഒന്നരലക്ഷത്തോളം പുസ്തകങ്ങളാണ് ഇപ്പോൾ ലൈബ്രറിയിലുള്ളത്. ഇരു നിലകളിലായി 7000 ചതുരശ്ര അടിയിലാണ്‌ പുസ്തകങ്ങൾ സജ്ജീകരിച്ചിട്ടുള്ളത്. പ്രതിവർഷം ശരാശരി 12 ലക്ഷം രൂപയുടെ പുതിയ പുസ്തകങ്ങൾ ഇവിടേയ്ക്കായി വാങ്ങുന്നു. പതിനായിരത്തോളം മെമ്പർമാരാണ്‌ പബ്ലിക്‌ ലൈബ്രറിയിൽ അംഗത്വമെടുത്തിട്ടുള്ളത്. ഇംഗ്ലീഷ്, മലയാളം, തമിഴ്, ഹിന്ദി, സംസ്കൃതം തുടങ്ങിയ ഭാഷകളിലെ പുസ്തകങ്ങൾ ഇവിടെയുണ്ട്.

## ചരിത്രം
1869 ഒക്ടോബർ 8-നാണ് ലൈബ്രറി സ്ഥാപിക്കപ്പെടുന്നത്. മഹാരാജാസ് കോളജ് പ്രിൻസിപ്പൽ സ്ഥാനം വഹിച്ചിരുന്ന പ്രൊഫസർ എ.എസ്. സീലിയായിരുന്നു സ്ഥാപക പ്രസിഡന്റ്. എറണാകുളം ലോ കോളേജ് സ്ഥിതി ചെയ്യുന്ന സ്ഥാനത്തായിരുന്നു ആദ്യം ലൈബ്രറി പ്രവർത്തിച്ചിരുന്നത്. ബ്രട്ടീഷ‌് ഭരണകാലത്താണ് മഹാരാജാസ‌് കോളേജിലെ ഷെഡിൽ 299 പുസ‌്തകങ്ങളുമായി ലൈബ്രറി തുടങ്ങിയത‌്. എന്നാൽ കോളേജിന്റെ പ്രവർത്തനങ്ങൾക്കായി ലൈബ്രറി ഇപ്പോൾ ഇലക്ട്രിസിറ്റി ചീഫ് എൻജിനീയർ ഓഫിസ് പ്രവർത്തിക്കുന്ന കെട്ടിടത്തിലേക്ക് മാറ്റി സ്ഥാപിക്കുകയുണ്ടായി. 1974-ലാണ് ഇപ്പോഴുള്ള കെട്ടിടത്തിലേക്ക് പ്രവർത്തനം മാറ്റിയത്. 1870-ൽ അന്നത്തെ ദിവാൻ തോട്ടയ‌്ക്കാട്ട‌് ശങ്കുണ്ണി മേനോനാണ‌് പബ്ലിക‌് ലൈബ്രറി ഉദ‌്ഘാടനം ചെയ‌്തത‌്. ഇംഗ്ലണ്ടിലെ മെമ്പേഴ‌്സ‌്ൽ എച്ച‌് സതേൺ ആൻഡ‌് കമ്പനിയിൽ നിന്നായിരുന്നു ആദ്യ സെറ്റ‌് പുസ‌്തകങ്ങളെത്തിച്ചത‌്. 
right|thumb|250px|ലൈബ്രറി
1985 മുതൽ നാലു നിലകളിലായി പ്രവർത്തനം വിപുലീകരിച്ചു. രണ്ടാമത്തെ നിലയിലാണ് ലൈബ്രറി സ്ഥാപിച്ചിരിക്കുന്നത്. മൂന്നാമത്തെ നിലയിൽ റഫറൻസ് റൂമും കോൺഫറൻസ് ഹാളും നിലകൊള്ളുന്നു. വായന മുറിയിൽ ഒരു സമയം 150 പേർക്കുള്ള സൗകര്യങ്ങൾ ഒരുക്കിയിട്ടുണ്ട്.

## സ്ഥാനം
എറണാകുളം എം.ജി. റോഡിലെ ഷേണായീസ് ജംഗ്ഷനിൽ നിന്നും ആരംഭിക്കുന്ന കോൺവെന്റ് റോഡിൽ 100 മീറ്റർ ദൂരത്തായാണ് ലൈബ്രറിയുടെ നില കൊള്ളുന്നത്.

## അവലംബം

## പുറത്തേക്കുള്ള കണ്ണികൾ
* ലൈബ്രറിയുടെ ഔദ്യോഗിക വെബ്‌സൈറ്റ് 
* ലൈബ്രറിയുടെ ഉൾ ചിത്രങ്ങൾ ഫ്ലിക്കറിൽ

വർഗ്ഗം:എറണാകുളം ജില്ലയിലെ വായനശാലകൾ
വർഗ്ഗം:കേരളത്തിലെ ഗ്രന്ഥാലയങ്ങൾ
ഉണ്ണി മൂസ

മലബാറിലെ ഒരു മുസ്ലിം നേതാവ് ആയിരുന്നു **ഉണ്ണിമൂസ**. 1786-ൽ ടിപ്പുവിന്റെ കീഴിൽ ഉദ്യോഗസ്ഥനായി. കുഞ്ഞാലി മൂപ്പൻ എന്നും അറിയപ്പെട്ടുവന്നു മലബാറിന്റെ ഭരണം ബ്രിട്ടിഷുകാരുടെ നിയന്ത്രണത്തിലായപ്പോൾ ഉണ്ണിമൂസയെ സ്വാധീനിക്കാൻ കമ്പനി ഉദ്യോഗസ്ഥർ ശ്രമിച്ചു. തിരിയങ്കന്നൂർ ആസ്ഥാനമാക്കി പ്രവർത്തിച്ചിരുന്ന ഉണ്ണിമൂസ പഴശ്ശിരാജാവിനെ സഹായിച്ചപ്പോൾ കമ്പനിസേന മൂസയെ ആക്രമിച്ചുവെങ്കിലും അദ്ദേഹം രക്ഷപ്പെട്ടു. സാമൂതിരിയുടെ സഹായത്തിനെത്തിയ ഉണ്ണിമൂസയുമായി സന്ധിയിലേർപ്പെടാൻ കമ്പനി തയ്യാറായെങ്കിലും മൂസ അതു നിരാകരിച്ചു. പന്തലൂർ മല വളഞ്ഞ് മൂസയെ പിടിക്കാൻ കമ്പനി നടത്തിയ ശ്രമവും പരാജയപ്പെട്ടപ്പോൾ കമ്പനി വീണ്ടും  വാഗ്ദാനങ്ങളുമായെത്തി. അപ്പോഴും മൂസ അതൊക്കെ നിരസിച്ചു. പുതിയങ്ങാടി തങ്ങളെ സ്വാധീനിച്ച് ഉണ്ണിമൂസയ്‌ക്കെതിരെ നീങ്ങാൻ കമ്പനി ആസൂത്രണം ചെയ്ത പരിപാടികളും ഫലവത്തായില്ല. കമ്പനിക്കെതിരെ പഴശ്ശി രാജാവും സാമൂതിരിയും ഉണ്ണിമൂസയും ചേർന്ന് നടത്തിയ സമരത്തിൽ മൂസ കൊല്ലപ്പെട്ടു.

## അവലംബം

വർഗ്ഗം:കേരളചരിത്രം
വർഗ്ഗം:1700-കളിൽ ജനിച്ചവർ
വർഗ്ഗം:1700-കളിൽ മരിച്ചവർ
നീഗ്രോ നദി (ആമസോൺ)

ആമസോൺ നദിയുടെ ഒരു പ്രധാന പോഷക നദിയാണ് **നീഗ്രോ നദി**. തെക്കു കിഴക്കൻ കൊളംബിയയിൽനിന്നും ഉദ്ഭവിക്കുന്ന നീഗ്രോ നദി തുടക്കത്തിൽ ഗ്വൈനിയ (Guainia) എന്ന പേരിലാണറിയപ്പെടുന്നത്. നീളം: സു. 2253 കി.മീ.

ഉദ്ഭവസ്ഥാനത്തുനിന്നും കിഴക്കോട്ടൊഴുകുന്ന ഗ്വൈനിയ നദി കൊളംബിയയുടെയും വെനിസ്വേലയുടെയും അതിർത്തിയിലൂടെ ഒഴുകുമ്പോഴാണ് 'നീഗ്രോ നദി' എന്നു വിളിക്കപ്പെടുന്നത്. തുടർന്ന് തെക്കോട്ടൊഴുകി ബ്രസീലിൽ പ്രവേശിക്കുന്ന നദി പിന്നീട് തെക്ക് കിഴക്ക് ദിശയിലൊഴുകി മനാസിൽ (Manaus) വച്ച് ആമസോണിൽ സംഗമിക്കുന്നു.

പടിഞ്ഞാറുനിന്നും ഒഴുകിവരുന്ന ഉവാവ്പസ് (Uaupes), വടക്കു നിന്നും ഒഴുകിവരുന്ന ബ്രാങ്കോ (Branco) എന്നിവ നീഗ്രോ നദിയുടെ പ്രധാന പോഷക നദികളാണ്. ബ്രാസോ കാസിക്വയർ (Brazo Casiquiare) എന്ന മറ്റൊരു ചെറുനദി നീഗ്രോനദിയെ ഓറിനോകോ നദി(Orinocco)യുമായി ബന്ധിപ്പിക്കുന്നു. ഏതാണ്ട് 720 കി.മീറ്ററോളം ദൂരം നീഗ്രോ നദി ഗതാഗതയോഗ്യമാണ്. മനാസാണ് ഈ നദിയുടെ കരയിലുള്ള ഏകപ്രധാന പട്ടണം.

## അവലംബം

* നീഗ്രോ നദി

വർഗ്ഗം:തെക്കേ അമേരിക്കയിലെ നദികൾ
വർഗ്ഗം:ആമസോൺ നദിയുടെ പോഷകനദികൾ
റോമൻ സ്നാനം

പുരാതന റോമിലെ ജനങ്ങൾ സ്നാനം ചെയ്യാൻ വേണ്ടി പ്രത്യേകം തയ്യാറാക്കിയ സ്നാന കേന്ദ്രങ്ങളിൽ ഒരുമിച്ചു കൂടാറുണ്ടായിരുന്നു. അന്നത്തെ വാസ്തുവിദ്യയുടെ ഗണ്യമായ സംഭാവനയായിരുന്നു ഇത്തരം സ്നാനകേന്ദ്രങ്ങൾ. പലതരത്തിലുള്ള കുളികൾ ഇവിടെ ലഭ്യമായിരുന്നു. ഉഷ്ണജലം, മിതോഷ്ണ ജലം, ശീത ജലം മുതലായ വെള്ളം കൊണ്ടുള്ള സ്നാനങ്ങൾ ഇവിടെ സാധ്യമായിരുന്നു. 'തെർമെ' എന്ന പേരിൽ അറിയപ്പെടുന്ന ഇത്തരം ഒരു കേന്ദ്രം പ്രസിദ്ധമാണ്.
### തെർമെ
ഉഷ്ണ വ്യതാസത്തിലുള്ള സ്നാനമായിരുന്നു ഇതിന്റെ പ്രത്യേകത. സ്നാനത്തിനു പുറമേ ഇവിടെയുള്ള മൈതാനത്തിൽ കളിക്കാനുള്ള അവസരവുമുണ്ടായിരുന്നു.

## അവലംബം

വർഗ്ഗം:റോമിന്റെ ചരിത്രം
വർഗ്ഗം:കുളി
സ്ഥാനാന്തരം

ഭൗതികശാസ്ത്രത്തിൽ സാധാരണയായി ഉപയോഗിക്കുന്ന ഒരു പദമാണ് **സ്ഥാനാന്തരം**.
രണ്ടു നിർദിഷ്ട ബിന്ദുക്കൾ തമ്മിലുള്ള ഏറ്റവും ചുരുങ്ങിയ അകലത്തെയാണ് അവ തമ്മിലുള്ള സ്ഥാനാന്തരം എന്ന് പറയുന്നത്.

## അവലംബം

വർഗ്ഗം:ഭൗതികശാസ്ത്രം - അപൂർണ്ണലേഖനങ്ങൾ
വർഗ്ഗം:ഭൗതികശാസ്ത്രം
ചലഞ്ചർ 2 എം.ബി.ടി.

ബ്രിട്ടനിൽ നിർമ്മിച്ച ഒരു യുദ്ധ ടാങ്കാണ് **ചലഞ്ചർ 2 MBT**. ഇതിന്റെ പ്രവർത്തനത്തിന് കംപ്യൂട്ടറുകൾ ഉപയോഗിക്കുന്നുണ്ട്. 62.5 ടൺ ഭാരവും 8.3 മീറ്റർ നീളവും 3.5 മീറ്റർ വീതിയും ഇതിനുണ്ട്. 2.5 മീറ്ററാണ് ഇതിന്റെ ഉയരം. ചലഞ്ചർ 1-നു ശേഷം ബ്രിട്ടൻ പുറത്തിറക്കിയ അതിന്റെ പരിഷ്കരിച്ച രൂപമാണ് ചലഞ്ചർ 2. മെയിൻ ബാറ്റിൽ ടാങ്ക് ഗണത്തിൽപ്പെട്ട ടാങ്കാണ് ചലഞ്ചർ 2 MBT.

## അവലംബം

വർഗ്ഗം:യുദ്ധടാങ്കുകൾ
ചാവക്കാട് താലൂക്ക്

കേരളത്തിലെ തൃശ്ശൂർ ജില്ലയിലെ ഒരു താലൂക്കാണ് **ചാവക്കാട് താലൂക്ക്**. ചാവക്കാട് ആണ് ഈ താലൂക്കിന്റെ ആസ്ഥാനം.

### ചരിത്രം
ഇന്നത്തെ തൃശ്ശൂർ ജില്ലയിലെ ചാവക്കാട് താലൂക്ക് ഒഴികെയുള്ള പ്രദേശങ്ങൾ കൊച്ചി രാജ്യത്തിൻ്റെ ഭാഗമായിരുന്നു. ചാവക്കാട് പ്രദേശം ബ്രിട്ടീഷുകാർ ഭരിച്ചിരുന്ന മദ്രാസ് പ്രവിശ്യയിലെ മലബാർ ജില്ലയിൽപ്പെട്ട പൊന്നാനി താലൂക്കിന്റെ ഭാഗമായിരുന്നു. 1956 നവംബർ ഒന്നിന് ഐക്യകേരളം രൂപം കൊണ്ടപ്പോൾ പൊന്നാനി താലൂക്കിനെ വിഭജിച്ച് പുതിയ ചാവക്കാട് താലൂക്ക് രൂപീകരിച്ച് തൃശ്ശൂർ ജില്ലയോട് ചേർത്തു.

### ഭൂമിശാസ്ത്രപരമായ പ്രത്യേകതകൾ
തൃശ്ശൂർ ജില്ലയുടെ വടക്കുപടിഞ്ഞാറേ അറ്റത്താണ് ചാവക്കാട് താലൂക്ക് സ്ഥിതിചെയ്യുന്നത്. താലൂക്ക് ആസ്ഥാനമായ ചാവക്കാട് പട്ടണത്തിലേയ്ക്ക് ജില്ലാ ആസ്ഥാനമായ തൃശ്ശൂരിൽ നിന്ന് 35 കിലോമീറ്റർ ദൂരമുണ്ട്. കടൽത്തീരവുമായി ചേർന്നുകിടക്കുന്ന താലൂക്കാണിത്. അതിനാൽ, ഒരുപാട് ഉയരമുള്ള പ്രദേശങ്ങളൊന്നും തന്നെ ഈ താലൂക്കിലില്ല. തെങ്ങാണ് പ്രധാന കാർഷികവിള. കടലുമായി അടുത്തുകിടക്കുന്നതിനാൽ മത്സ്യബന്ധനവും പ്രധാനമാണ്.

 

### ജനസംഖ്യ

### ആകർഷണങ്ങൾ

#### [[ഗുരുവായൂർ ശ്രീകൃഷ്ണക്ഷേത്രം]]

ഇന്ത്യയിലെ പ്രധാനപ്പെട്ട ഹൈന്ദവദേവാലയങ്ങളിലൊന്നായ ഗുരുവായൂർ ശ്രീകൃഷ്ണക്ഷേത്രമാണ് ചാവക്കാട് താലൂക്കിലെ ഏറ്റവും പ്രധാനപ്പെട്ട ആകർഷണം. ചാവക്കാട് പട്ടണത്തിൽ നിന്ന് 4 കിലോമീറ്റർ മാത്രം അകലെയുള്ള ഗുരുവായൂരിലെ പ്രധാനപ്രതിഷ്ഠ, ശ്രീകൃഷ്ണസങ്കല്പമാണെങ്കിലും മഹാവിഷ്ണുവാണ്. പുറകിലെ വലതുകയ്യിൽ സുദർശനചക്രം, പുറകിലെ ഇടതുകയ്യിൽ പാഞ്ചജന്യം എന്ന ശംഖ്, മുന്നിലെ ഇടതുകയ്യിൽ കൗമോദകി എന്ന ഗദ, മുന്നിലെ വലതുകയ്യിൽ താമര എന്നിവ ധരിച്ച മഹാവിഷ്ണുവിന് **[[ഗുരുവായൂരപ്പൻ]]** എന്നാണ് പേര്. കിഴക്കോട്ട് ദർശനം നൽകുന്ന മഹാവിഷ്ണുവിന് ഉപദേവതകളായി ഗണപതി, അയ്യപ്പൻ, ഇടത്തരികത്തുകാവിൽ മഹാകാളി, സുബ്രഹ്മണ്യൻ, ഹനുമാൻ എന്നിവർക്കും പ്രതിഷ്ഠകളുണ്ട്.

#### [[മമ്മിയൂർ മഹാദേവക്ഷേത്രം]]

ഗുരുവായൂർ ക്ഷേത്രത്തിനു വടക്കു പടിഞ്ഞാറായി സ്ഥിതിചെയ്യുന്ന ക്ഷേത്രമാണിത്.ശിവനാണ് പ്രതിഷ്ഠ.തുല്യപ്രാധാന്യത്തോടെ മഹാവിഷ്ണുവും ഉണ്ട്.ഗുരുവായൂർ ക്ഷേത്രത്തിൽ തൊഴുന്ന ഭക്തർ ഇവിടെ കൂടി തൊഴുതാലേ ദർശനം പൂർണമാകൂ എന്നാണ് വിശ്വാസം.

#### [[പാലയൂർ പള്ളി]]

ഭാരതത്തിലെ ആദ്യ ക്രൈസ്തവ ദേവാലയമായ മാർതോമ അതി രൂപത തീർത്ഥകേന്ദ്രം ചാവക്കാട് പട്ടണത്തിൽ നിന്നും ഒരു കിലോമീറ്റർ മാറി സ്ഥിതിചെയ്യുന്നു.

### അതിർത്തികൾ
* വടക്ക് -- തൃശ്ശൂർ ജില്ലയിലെ തലപ്പിള്ളി താലൂക്ക്, മലപ്പുറം ജില്ലയിലെ പൊന്നാനി താലൂക്ക്.
* കിഴക്ക് -- തൃശ്ശൂർ താലൂക്ക്, തലപ്പിള്ളി താലൂക്ക്,
* തെക്ക് -- കൊടുങ്ങല്ലൂർ താലൂക്ക്, മുകുന്ദപുരം താലൂക്ക്.
* പടിഞ്ഞാറ് -- അറബിക്കടൽ
അദിശം

ഭൗതികശാസ്ത്രപരമായി അളവുകളെ രണ്ടായി തരം തിരിച്ചിരിക്കുന്നു. സദിശ അളവുകളും അദിശ അളവുകളും. സദിശ അളവുകൾക്ക് ദിശയുണ്ടാവും.

ഉദാഹരണം: വേഗത, സ്ഥാനാന്തരം.
## അദിശ അളവുകൾ
പേര് പോലെ തന്നെ അർഥം വരുന്ന അളവുകളാണിവ.
സദിശ അളവുകളിൽ നിന്നും വ്യതസ്തമായി ഇത്തരം അളവുകൾക്ക് ദിശയുണ്ടാകില്ല.
ഉദാഹരണം: പിണ്ഡം, നീളം. അദിശ അളവുകളിൽ വരുന്ന അടിസ്ഥാന അളവുകളാണിവ. വർക്ക്, ഊർജ്ജം എന്നിവയും ഈ ഗണത്തിൽ പെടും.

### കൂടുതൽ ഉദാഹരണങ്ങൾ
*വിസ്തീർണ്ണം,
*വ്യാപ്തം,
*വേഗത,
*സാന്ദ്രത,
*മർദം,
*താപനില
## അവലംബം

വർഗ്ഗം:അളവുകൾ
സദിശ ഗുണകാങ്കം

അളവുകൾ രണ്ടു തരത്തിൽ വർഗീകരിചിരിക്കുന്നു. അതിലൊന്നാണ് **സദിശ ഗുണകാങ്കം**.
സദിശ അളവുകൾ അദിശ അളവുകലെപ്പോലെ നേരിട്ട് ഗുണിക്കാൻ സാധ്യമല്ല. സദിശ അളവുകൾ തമ്മിൽ ഗുണിച്ചാൽ കിട്ടുന്നതാണ് സദിശ ഗുണകാങ്കം.

## അവലംബം

വർഗ്ഗം:ഗണിതം
ലാംപ്ലോസോറ

ഒരു സൌരിശ്ച്യൻ വിഭാഗം ദിനോസർ ആണ് **ലാംപ്ലോസോറ**. ദർമരം എന്ന പേരിൽ ഇന്ത്യയിൽ ഉള്ള ശില പാളിയിൽ നിന്നും ഫോസ്സിൽ കിടിയിടുള്ള ഒരു ദിനോസർ ആണ് ഇവ. ഇവ ജീവിചിരുന്നത് ജുറാസ്സിക്‌ കാലത്തിന്റെ  തുടകത്തിൽ ആണ് .

## ശരീര ഘടന
ഇവ സോറാപോഡ് വിഭാഗത്തിൽ പെട്ടവ ആയിരുന്നു . അടിസ്ഥാന സോറാപോഡമോർഫ ആക്കാൻ ഉള്ള ചെറിയ സാധ്യതയും ഉണ്ട്.  ഒന്നിലധിക്കം ഭാഗിഗമായ ഫോസ്സിലുക്കൾ കിട്ടിയിടുണ്ട് . ഏകദേശം മീറ്റർ (33 അടി) ആണ് നീളവും 5 ടൺ ഭാരവും ആണ് കണക്കകിയിടുള്ളത്.

## അവലംബം

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
സീറ്റേസി ഗോത്രം

തിമിംഗിലങ്ങൾ, ഡോൾഫിനുകൾ തുടങ്ങിയ ജലസസ്തനികൾ ഉൾപ്പെടുന്ന ഗോത്രമാണ് **സീറ്റേസി ഗോത്രം**(Cetacea ) . ഈ ഗോത്രത്തിൽപ്പെട്ട ജീവികളെ ബലീൻ തിമിംഗിലങ്ങൾ ഉൾപ്പെടുന്ന മിസ്റ്റിസെറ്റി(Mysticeti), പല്ലുള്ളവയെ ഒഡോന്റോസെറ്റി(Odontoceti), നാമാവശേഷമായ ആർക്കയീസെറ്റി എന്നീ ഉപഗോത്രങ്ങളിൽ ഉൾപ്പെടുത്തിയിരിക്കുന്നു.  ഈ നിരയിലുള്ള  ജീവികളെല്ലാം അവയുടെ ഉയർന്ന ബുദ്ധിശക്തിക്ക് പേരുകേട്ടതാണ്. ഇവയുടെ തൊലിക്കടിയിൽ ബ്ലബ്ബർ (blubber) എന്നു വിളിക്കുന്ന കൊഴുപ്പിന്റെ ഒരു പാടയുണ്ട്, ഇത് തണുത്ത വെള്ളത്തിൽ നിന്നും പ്രതിരോധിക്കുന്നതിന് സഹായിക്കുന്നു.

## ശ്വസനം
[thumb|left|A [dolphin in the Strait of Gibraltar|alt=Overhead photo of whale at surface]]
ഇവ അന്തരീക്ഷവായുവാണ് ശ്വസിക്കുന്നത്. കാർബൺ ഡയോക്സൈഡ് നിശ്വസിച്ച്  ഓക്സിജൻ ശ്വസിക്കാനായി അവ ജലോപരിതലത്തിലേക്ക് പൊങ്ങിവരുന്നു. ഇവയുടെ പേശികളിലെ മയോഗ്ലോബിന്റെ ആപേക്ഷിത അളവ് മറ്റു സസ്തനികളെ അപേക്ഷിച്ച് കൂടുതലായതിനാലും താരതമ്യേന വലിപ്പക്കൂടുതലുള്ളതിനാലും(ക്ലെയ്‌ബേർസ് നിയമം) ശ്വസനദ്വാരങ്ങൾ ഒരു  അടപ്പുപയോഗിച്ച് സംരക്ഷിക്കപ്പെട്ടിരിക്കുന്നതിനാലും ഇവയ്ക്ക് കൂടുതൽ സമയം ജലത്തിനടിയിൽ കഴിയാൻ സാധിക്കും(7–30 മിനുറ്റ് വരെ).

## അവലംബം


വർഗ്ഗം:സമുദ്രാന്തർ സസ്തനികൾ
സിവിൽ എഞ്ചിനീയറിങ്ങ്

എഞ്ചിനീയറിങ്ങിന്റെ ഒരു ശാഖയാണ് **സിവിൽ എഞ്ചിനീയറിങ്ങ്**. കെട്ടിടങ്ങൾ, പാതകൾ, പാലങ്ങൾ, ഹാർബറുകൾ, വിമാനത്താവളങ്ങൾ, തുരങ്കങ്ങൾ, ശുദ്ധജല വിതരണ ശൃംഖലകൾ, ജലസേചന ശൃംഖലകൾ, മാലിന്യ നിർമ്മാർജ്ജന ശൃംഖലകൾ, അണക്കെട്ടുകൾ, തുടങ്ങിയവയുടെ  നിർമ്മാണമാണ് ഈ എഞ്ചിനിയറിങ്ങ് ശാഖയുടെ പഠനമേഖല. ഇത്തരം നിർമിതികളുടെ രൂപകല്പന, നിർമ്മാണം, പരിപാലനം ഒക്കെ  സാധ്യമാക്കുന്ന സാങ്കേതിക വിദ്യയാണ് സിവിൽ എഞ്ചിനിയറിങ്ങ്. വിവിധ തരം നിർമ്മിതികളിൽ അനുഭവപ്പെടുന്ന ഭാരം കണ്ടു പിടിയ്ക്കുകയും അതിന്റെ വിതരണം കൃത്യമായും മനസ്സിലാക്കുകയും ചെയ്യുക എന്നതാണ് സിവിൽ എഞ്ജിനീയറിംഗിന്റെ ആദ്യ ലക്ഷ്യം. അതിനു ശേഷം ഓരോ നിർമ്മിതിയുടേയും വിവിധ അവശ്യഘടകങ്ങളെ (ഉപയോഗിയ്ക്കേണ്ട ഇരുമ്പ് കമ്പിയുടെ വിസ്തീർണ്ണം, നിർമ്മിതിയുടെ അളവുകൾ ഇത്യാദിയായവ) നിർവ്വചിയ്ക്കുന്നതിനായി  ഉള്ള പഠനവും ഇതിന്റെ ഭാഗമാണ്.

## സിവിൽ എഞ്ചിനീയർ
സിവിൽ എഞ്ചിനീയറിങ്ങ് ശാഖയെ പറ്റി പഠിച്ചു മനസ്സിലാക്കി അത് സ്വന്തം പ്രവർത്തനമേഖലയാക്കി എടുക്കുന്ന ആളെയാണ് സിവിൽ എൻജിനീയർ എന്ന് പറയുന്നത്.

## ചരിത്രം
ലഘുചിത്രം|right|ജോൺ സ്മീട്ടൻ
ജോൺ സ്മീട്ടൻ എന്ന ഇംഗ്ലീഷുകാരനേയാണ് സിവിൽ എഞ്ചിനീയറിങ്ങിന്റെ പിതാവായി കണക്കാക്കുന്നത്. പുരാതാന കാലം മുതൽക്കെ (ബി സി 4000 ത്തിനും 2000 ത്തിനുമിടയിൽ) പുരാതന ഈജിപ്റ്റിലും, മെസപ്പൊട്ടേമിയിലും സിവിൽ എഞ്ചിനീയറിങ്ങ് രൂപം കൊണ്ടുവെന്നാണ് കണക്കാക്കപെടുന്നത്. എഞ്ചിനീയറിങ്ങിന്റെ മാതാവായിട്ടാണ് ഇന്ന് സിവിൽ എഞ്ചിനീയറിങ്ങിനെ അംഗീകരിച്ചിരിക്കുന്നത്.

## ഉപവിഭാഗങ്ങൾ
* **[[ഘടനാ വിശകലനം]]**
* **[[ഘടനാ രൂപീകരണം]]**
* **[[ഭൗമസാങ്കേതികവിദ്യ]]**
* **[[ഗതാഗത പഠനം]]**
* **[[ജലസേചന സാങ്കേതികത]]**
* **[[സർവ്വേയിംഗ്]]**

## നിർമ്മിതികൾ
*കെട്ടിടം
*പാലം
*അണക്കെട്ട്
*റോഡ്
*വിമാനത്താവളം
*റെയിൽ പാതകൾ
*ജലസേചന ശൃംഖലകൾ(Irrigation Networks)
*തുരങ്കങ്ങൾ (Tunnels)
*മാലിന്യ നിർമ്മാർജ്ജന ശൃംഖലകൾ(Sewer Networks)
*വൈദ്യുതി വിതരണ ടവറുകൾ
*ജലസംഭരണികൾ

## ഇതും കാണുക
* വാസ്തുവിദ്യ

## അവലംബം

വർഗ്ഗം:എഞ്ചിനീയറിങ് ശാഖകൾ
വർഗ്ഗം:സിവിൽ എഞ്ചിനീയറിങ്ങ്
വർഗ്ഗം:എൻജിനീയറിങ്ങ്
രാജ് ന്യൂസ് മലയാളം

ചെന്നൈ ആസ്ഥാനമായുള്ള രാജ് ടെലിവിഷൻ നെറ്റ്‌വർക്കിന്റെ മലയാളം ചാനലുകളാണ് രാജ് ന്യൂസ് മലയാളം രാജ് മ്യൂസിക്സ് മലയാളം എന്നിവ.മലയാളത്തിലെ  ശ്രദ്ധേയമായ ചാനലുകളാണിവ.കൂടുതൽ ഭാഷാ ചാനലുകൾ ആരംഭിക്കുന്നതിന്റെ ഭാഗമായാണ് കമ്പനി മലയാളത്തിൽ വാർത്ത,സംഗീത ചാനലുകൾ ആരംഭിച്ചത്. നിലവിൽ  രാജ് ടെലിവിഷൻ  നെറ്റ്‌വർക്ക് കമ്പനിക്ക് തമിഴിന് പുറമേ തെലുങ്ക്,  കന്നഡ ഭാഷകളിലും വാർത്ത,  മ്യൂസിക്സ് ചാനലുകൾ ഉണ്ട്. ഹിന്ദിയിൽ ആരംഭിച്ച രാജ് പരിവാർ മ്യൂസിക്  ചാനലും  മുൻ നിരയിലുണ്ട്. മലയാളം ചാനലുകൾ വിവിധ കേബിളുകൾക്ക് പുറമേ  ജിയോ ടി വി യിലും എയർ ടെൽ, ടാറ്റാ സ്കൈ ഡി 2എച് ലും ലഭിക്കുന്നുണ്ട്.ഓസ്ട്രേലിയ,ന്യൂസിലാൻഡ്, ഗൾഫ്, ആഫ്രിക്കൻ മേഖലകളെ ഉൾപ്പെടുത്തിയ പ്രവാസ ജാലകം,  അമേരിക്കൻ ഐക്യ നാടുകളിലെ വിശേഷങ്ങൾ വെളിപ്പെടുത്തുന്ന ഫോക്കസ് അമേരിക്ക എന്നിവ പ്രേക്ഷക ശ്രദ്ധ നേടിയതാണ്. വിദേശ രാജ്യങ്ങളിലെ വിശേഷങ്ങൾ ഉൾക്കൊള്ളിച്ച ലോക ജാലകം എന്ന പരിപാടിയും ശ്രദ്ധേയമാണ്.വിവിധ   സിനിമാ ഗാനങ്ങൾ ഉണ്ടായ കഥകൾ പറയുന്ന പാട്ടിന്റെ പാലാഴി മികച്ച അഭിപ്രായം നേടിയതാണ്.കായിക ലോകത്തെ വിശേഷങ്ങൾ വെളിപ്പെടുത്തുന്ന കളിക്കളം, സിനിമാ വിശേഷങ്ങൾ ഉൾക്കൊള്ളിച്ച ചിത്രശാല എന്നിവയാണ് മറ്റ് പ്രധാന പ്രോഗ്രാമുകൾ. പരസ്യം പ്രോഗ്രാമുകൾക്ക് ഇടയിൽ ഇല്ല.  എന്നാൽ സ്ലോട്ട് പരസ്യം ഏറെയുണ്ട്. ചാനൽ കൂടുതൽ പ്രാധാന്യം നൽകുന്നത് വിദേശ വാർത്തകളും ദൃശ്യങ്ങളുമാണ്.മറ്റ് ചാനലുകളിൽ നിന്നും രാജ് മലയാളം  വ്യത്യസ്തമാകുന്നതും ഇതൊക്കെ  കൊണ്ടാണ്. പ്രാദേശിക വാർത്തകൾക്ക് പുറമേ ദേശീയ, അന്തർദേശീയ വാർത്തകളും രാജ്  മലയാളത്തിലുണ്ട്. സമകാലിക വിഷയങ്ങൾ ഹാസ്യാത്മകമായി അവതരിപ്പിക്കുന്നു വിദൂഷകൻ.ചരിത്രത്തിൽ ഇന്ന് എന്ന പ്രോഗ്രാം ഈ ചാനലിന്റെ മാത്രം സവിശേഷതയാണ്.

## അവലംബം

## പുറത്തേക്കുള്ള കണ്ണികൾ
* ചാനലിന്റെ ഔദ്യോഗിക വെബ്‌സൈറ്റ്

വർഗ്ഗം:മലയാളം ദൃശ്യമാദ്ധ്യമങ്ങൾ
വർഗ്ഗം:പുതുതായി വരുന്ന ചാനലുകൾ
ചാവക്കാട് (വിവക്ഷകൾ)

* ചാവക്കാട് പട്ടണം
* ചാവക്കാട് താലൂക്ക്
* ചാവക്കാട് ബ്ലോക്ക് പഞ്ചായത്ത് 
* ചാവക്കാട് ബീച്ച്
* ചാവക്കാട് മുനിസിപ്പാലിറ്റി